cyanic-selkie/wikianc huggingface dataset:
ഉമയമ്മ റാണി
1677 മുതൽ 1684 വരെ വേണാടിന്റെ റീജന്റായിരുന്നു ഉമയമ്മ മഹാറാണി. രവി വർമ്മ അധികാരമേറ്റെടുക്കാൻ പ്രാപ്തനാകും വരെയായിരുന്നു റാണി ഭരണം നടത്തിയത്. രവിവർമ്മയുടെ മാതൃസഹോദരിയായിരുന്നു ഉമയമ്മ. ഇതിനുശേഷം 1718 വരെ രവിവർമ്മയായിരുന്നു വേണാടിന്റെ രാജാവ്. ഇവരാണ് കേരളത്തിൽ ബ്രിട്ടീഷുകാർക്ക് ആദ്യമായി കോട്ട പണിയാൻ അനുമതി നൽകിയ ഭരണാധികാരി. ക്രി.വ. 1684-ൽ അഞ്ചു തെങ്ങിൽ(Anjengo) ബ്രിട്ടീഷുകാർക്ക് കോട്ടയും ഫാക്ടറിയും പണിയാൻ സ്ഥലം അനുവദിച്ചത് ഉമയമ്മറാണിയാണ്. അഞ്ചുതെങ്ങിൽ കോട്ട വന്നതിനു ശേഷമാണു കേരളത്തിൽ ബ്രിട്ടീഷ്‌ ആധിപത്യം ആരംഭിക്കുന്നത്. റാണി, ക്രി.വ. 1698 ജൂലൈയിൽ മരിച്ചതായി പറയപ്പെടുന്നു.
ജീവിതം
വേണാടിന്റെ മഹാരാജാവ് ആദിത്യവർമ്മയുടെ അനന്തരവൾ ആണ് ഉമയമ്മ റാണി എന്നറിയപ്പെടുന്ന ആറ്റിങ്ങൽ കോവിലകത്തെ അശ്വതി തിരുനാൾ ഉമയമ്മ റാണി തമ്പുരാട്ടി. ആറ്റിങ്ങൽ സ്വരൂപം തിരുവിതാംകൂറിന്റെ മാതൃഗൃഹമായി കണക്കാക്കപ്പെട്ടിരുന്നു. ആദിത്യവർമ്മ മരിച്ചപ്പോൾ കിരീടാവകാശികളായി പുരുഷന്മാർ ഉണ്ടായിരുന്നില്ല. ആറ്റിങ്ങൽ കൊട്ടാരത്തിലെ മൂത്തസന്തതിയായിരുന്ന ഉമയമ്മ റാണി, അമ്മാവന്റെ മരണത്തോടെ, വേണാട് രാജകുടുംബത്തിലെ രീതിയനുസരിച്ച് കിരീടാവകാശിയായിത്തീർന്നു. ക്രി.വ.1677-ൽ അശ്വതിതിരുനാൾ തമ്പുരാട്ടി തിരുവിതാംകൂർ റീജന്റ് റാണിയായി അധികാരത്തിലെത്തി. തിരുവിതാംകൂർ സ്റ്റേറ്റ് മാനുവലിന്റെ ഒന്നാം വോളിയത്തിൽ കൊല്ലവർഷം 853-ൽ (എ.ഡി. 1678) ആണ് ഉമയമ്മ റാണി അധികാരത്തിലെത്തിയതെന്ന് പറയുന്നു. റാണി അധികാരമൊഴിഞ്ഞത് കൊല്ലവർഷം 859-ലാണെന്നും (എ.ഡി. 1684) വി. നാഗം അയ്യ രചിച്ച സ്റ്റേറ്റ് മാനുവലിൽ പ്രസ്താവിക്കുന്നു.
കളിപ്പാൻകുളം ദുരന്തം
ഉമയമ്മ റാണിയെക്കുറിച്ച് കേട്ടുവരുന്ന ഒരു കഥ അനുസരിച്ച്, ഉമയമ്മ റാണിക്ക് ആറുമക്കളുണ്ടായിരുന്നെന്നും, എതിരാളികളായിരുന്ന എട്ടുവീട്ടിൽ പിള്ളമാരും എട്ടരയോഗക്കാർ എന്നറിയപ്പെട്ടിരുന്ന ക്ഷേത്രഭരണക്കാരും റാണിയുടെ മക്കളിൽ അഞ്ചുപേരെയും കളിപ്പാൻ കുളത്തിൽ മുക്കി കൊലപ്പെടുത്തി എന്നും, അതിൽനിന്നു രക്ഷപെട്ട മുതിർന്ന കുമാരനാണ് പിന്നീട് തിരുവിതാംകൂറിന്റെ ഭരണാധികാരിയായിത്തീർന്ന രവി വർമ്മയെന്നും പറയപ്പെടുന്നു. പക്ഷേ ഇതു വെറും ഒരു കല്പിത കഥയാണെന്നു പിന്നീടുള്ള ചരിത്രകാരന്മാർ രേഖപ്പെടുത്തുന്നു. റാണിയുടെ കാലത്ത് വേണാടിന്റെ തലസ്ഥാനം തിരുവനന്തപുരമല്ല, കൽക്കുളം ആയിരുന്നു, എന്നത് ഈ കഥയെ തെറ്റെന്നു തെളിയിക്കാനുള്ള ഒരു വസ്തുതയായി അവർ എടുത്തു കാട്ടുന്നു. റാണിക്ക് മക്കളേ ഉണ്ടായിരുന്നില്ല എന്നും അനുമാനിക്കപ്പെടുന്നു. ഈ സമയത്ത് ഉമയമ്മ റാണിക്ക് ആണ്മക്കൾ ഇല്ലായിരുന്നുവെന്ന് കേണൽ മൺറോ രേഖപ്പെടുത്തിയിട്ടുണ്ട്.
ഉമാകേരളം
ഉള്ളൂർ എഴുതിയ മഹാകാവ്യമാണ് ഉമാകേരളം. ഇത് ഉമയമ്മറാണിയുടെ ജീവിത കാലഘട്ടത്തെ ആസ്പദമാക്കിയിട്ടുള്ളതാണ്. ഉമാകേരളത്തിന്റെ ഉള്ളടക്കം അധികവും ചരിത്രത്തിലുപരി കഥകളായിട്ടാണ് കണക്കാക്കപ്പെടുന്നത്. റാണിയുടെ ആറു മക്കളുടെ കളിപ്പാൻകുളത്തിലെ ദാരുണമായ അന്ത്യവും മറ്റും കാവ്യരൂപത്തിൽ ഇതിൽ എഴുതപ്പട്ടിരിക്കുന്നു. സ്വന്തം മക്കളുടെ ദാരുണമായ മരണത്തിലും പതറാതെ മക്കളുടെ ഘാതകരായ മാടമ്പിമാരുടെ ദുർഭരണത്തിനോടും വൈദേശികാക്രമണങ്ങളോടും വീറോടെ പൊരുതി വിജയിച്ച വീരനായികയായും ഉമാകേരളത്തിൽ റാണിയെ ഇതിൽ പ്രകീർത്തിച്ചിട്ടുണ്ട്. റാണിയെ കേരളത്തിന്റെ പ്രതീകമായാണ് രാജഭക്തനായ കവി ഇതിൽ ചിത്രീകരിച്ചിരുന്നത്. ഇതിൽ പ്രതിപാദിച്ചിരിക്കുന്ന ഉമയമ്മറാണിയുടെ വിവരണങ്ങളും മറ്റും കല്പനാ സൃഷ്ടിയാണെന്ന് പിന്തുടർന്നു വന്ന പല ചരിത്രകാരന്മാരും രേഖപ്പെടുത്തിയിട്ടുണ്ട്. അറിയപ്പെട്ട ചരിത്രഗവേഷകനായിരുന്ന ഉള്ളൂർ തന്നെയും തന്റെ ചരിത്രപഠനത്തിൽ കളിപ്പാൻകുളം സംഭവം നടന്നതിനു തെളിവുകളില്ലെന്നു സൂചിപ്പിച്ചിട്ടുള്ളതായി കാണുന്നു.
ഭരണം
റാണി ധൈര്യവും കഴിവും ഉള്ള ഒരു ഭരണാധികാരിയായിരുന്നു. ക്ഷേത്രങ്ങളിലെ വരവു ചെലവു കണക്കുകൾ കൃത്യമായി കാണിക്കണം എന്നു നിർദ്ദേശിച്ച റാണി, യോഗക്കാർ എന്നറിയപ്പെട്ടിരുന്ന ക്ഷേത്രഭരണക്കാരെ വരുതിയിൽ വരുത്തി.
റാണിയുടെ ഭരണകാലത്ത് 1679-ൽ ഉണ്ടാക്കിയ സമാധാന ഉടമ്പടി പ്രകാരം അഞ്ചുതെങ്ങിൽ നിന്ന് കുരുമുളകും മറ്റ് സുഗന്ധവ്യഞ്ജനങ്ങളും വാങ്ങുവാനുള്ള കുത്തകാവകാശം ബ്രിട്ടീഷുകാർക്ക് നൽകപ്പെട്ടു. വിഴിഞ്ഞം(Bringjohn), വലിയതുറ (Ruttera) തുറമുഖം എന്നിവിടങ്ങളിൽ ഫാക്ടറികൾ സ്ഥാപിക്കാനുള്ള അധികാരവും ഇതിനു മുൻപുതന്നെ ബ്രിട്ടീഷുകാർക്ക് ലഭിച്ചിരുന്നു.
ദത്തും യുദ്ധവും
റാണിയുടെ കാലത്ത് വേണാട് സ്വരൂപത്തിലേക്ക് ഒരു അവകാശിയെ ദത്തെടുക്കാനുള്ള ഒരവസ്ഥ വരുകയും റാണി കൊച്ചു രാമൻ ഉണ്ണി പണ്ടാരത്തിലിനെ ദത്തായി സ്വയം നിർണ്ണയിക്കുകയും ചെയ്തു. ഇത് നെടുമങ്ങാട്ടെ പേരക താവഴിയിലെ കേരളവർമ്മയെ ക്ഷോഭിപ്പിച്ചു. കേരളവർമ്മയ്ക്ക് സ്വന്തം സഹോദരൻ ദത്തായി വരണമെന്നായിരുന്നു ആദ്യം ആഗ്രഹമെങ്കിലും, പിന്നീട് വഞ്ചി കുടുംബത്തിലെ ഏറ്റവും മൂത്ത സന്തതിയെന്ന നിലയിൽ തന്റെ തന്നെ അവകാശമായി ദത്തിനെ ഉന്നയിച്ചു. കൊട്ടാരക്കര കോവിലകത്തിന്റെ പിന്തുണയോടെ കേരളവർമ്മ തിരുവനന്തപുരം പിടിച്ചടക്കി. ഉമയമ്മ റാണി ആറ്റിങ്ങലേക്കു പിന്മാറി തന്റെ സൈന്യത്തെ അവിടെ ഒരുക്കി നിർത്തി. കൽക്കുളത്തും ഇടക്കാടും വെച്ച് ഉണ്ടായ യുദ്ധത്തിനിടയ്ക്ക്, സമാധാന ശ്രമമെന്ന രീതിയിൽ കേരളവർമ്മയ്ക്ക് ഇളയ തമ്പുരാൻ എന്ന പട്ടം നൽകി പ്രശ്നം പരിഹരിച്ചു. അങ്ങനെ ഉണ്ണി കേരളവർമ്മ, രാമവർമ്മ എന്നിങ്ങനെ രണ്ടുപേരെ ഉമയമ്മ റാണി ദത്തെടുത്തിരുന്നു.
കോട്ടയത്ത് കേരളവർമ്മ
ഉമയമ്മറാണിയുടെ മറ്റൊരു ദത്തായിരുന്നു കോട്ടയത്ത് കേരളവർമ്മ. ഇദ്ദേഹം വടക്കൻ മലബാറിലെ കോട്ടയം കോവിലകത്തെ - കവിയും ആട്ടക്കഥാകൃത്തുമായ കോട്ടയത്തു തമ്പുരാന്റെ അനുജനായിരുന്നു. കേരളവർമ്മ ഒരു തീർഥയാത്രയ്ക്കിടെ തിരുവനന്തപുരത്തെത്തുകയും റാണിയുടെ നിർബന്ധത്തിനു വഴങ്ങി റാണിയെ രാജകാര്യങ്ങളിൽ സഹായിക്കുകയും ചെയ്തു. അദ്ദേഹവുമായി റാണിക്ക് സംബന്ധം ഉണ്ടായിരുന്നതായും പറയപ്പെടുന്നു. അദ്ദേഹത്തിനെ തിരുവിതാംകൂരിലേക്ക് ദത്തെടുത്ത റാണി, അദ്ദേഹത്തിന് ഹിരണ്യസിംഹനല്ലൂർ രാജകുമാരൻ(ഏരാനല്ലൂർ/ഇരണിയൽ) ആയി വാഴിക്കുകയും ചെയ്തു. കൊല്ലവർഷം 871 (ക്രി.വ. 1696)-ൽ സ്വന്തം കൊട്ടാര വളപ്പിനുള്ളിൽ വെച്ച് അദ്ദേഹം കൊല്ലപ്പെടുകയായിരുന്നു.
മുകിലൻ പട
മുഗൾ സിർദർ (മുഗൾ സർദാർ/മുകിലൻ) എന്നറിയപ്പെടുന്ന ഒരു മുസ്ലിം സാഹസികൻ ഉമയമ്മറാണിയുടെ റീജന്റ് ഭരണകാലഘട്ടത്തിൽ വർക്കല മുതൽ തോവാള വരെയുള്ള പ്രദേശം പിടിച്ചെടുക്കുകയും മണക്കാട്ട് തമ്പടിക്കുകയും ചെയ്തു. റാണി അക്കാലത്ത് നെടുമങ്ങാട്ടു കോയിക്കലിലാണ് താമസിച്ചിരുന്നത്. കന്യാകുമാരി ജില്ലയിലെ ബുധപുരം ബലഭദ്രസ്വാമി ക്ഷേത്രം മുകിലൻ കൊള്ളയടിക്കുകയും തകർക്കുകയും ചെയ്തു. ശ്രീപത്മനാഭസ്വാമി ക്ഷേത്രം കൊള്ളയടിക്കാൻ അദ്ദേഹം ഒരുമ്പെട്ടെങ്കിലും വേണാട്ടു രാജവംശത്തോടു കൂറുള്ള പട്ടാണി മുസ്ലീങ്ങൾ ഇടപെട്ട് അദ്ദേഹത്തെ പിന്തിരിപ്പിച്ചു.
പിടിച്ചെടുത്ത പ്രദേശങ്ങൾ കൊള്ള ചെയ്യാനായി മുകിലൻ തന്റെ സൈനികരെ അയച്ചു. കൂടാതെ ഈ പ്രദേശങ്ങളിൽ സുന്നത്ത് ഉൾപ്പെടെയുള്ള ഇസ്‌ലാമികാചാരങ്ങൾ ജനങ്ങളുടെ മേൽ അടിച്ചേൽപ്പിച്ചു. ആ സമയത്ത് രാജകാര്യങ്ങളിൽ റാണിയെ സഹായിക്കുകയായിരുന്ന കേരളവർമ്മയുടെ നേതൃത്വത്തിൽ വേണാട് സൈന്യം മുഗൾ സൈന്യത്തെ തുരത്തി. തിരുവട്ടാറിൽ വെച്ചുനടന്ന യുദ്ധത്തിൽ കേരളവർമ്മ ആക്രമണകാരിയായ മുഗൾ സിർദറിനേയും കൂടെയുള്ള അനേകം സൈനികരേയും കൊല്ലുകയും അവരുടെ വേണാട് ആക്രമണോദ്ദേശത്തെ പരാജയപ്പെടുത്തുകയും ചെയ്തു.
വില്ല്യം വാൻ ന്യൂഹോഫ്
ഡച്ച് പ്രതിനിധിയായ വില്ല്യം വാൻ ന്യൂഹോഫ് ഉമയമ്മറാണിയെ സന്ദർശിച്ചതിന്റെ വിവരണം ഇങ്ങനെ നടത്തിയിരിക്കുന്നു...
ഒരു യൂറോപ്യൻ സൈനികൻ
ആറ്റിങ്ങൽ തമ്പുരാട്ടിമാരെയും ഉമയമ്മ റാണിയെയും നേരിൽക്കണ്ട ഒരു യൂറോപ്യൻ സൈനികൻ, ക്രി.വ.1677-ൽ അവരെ ഇങ്ങനെ വിവരിക്കുന്നു:
അവലംബം
വർഗ്ഗം:1698-ൽ മരിച്ചവർ വർഗ്ഗം:തിരുവിതാംകൂറിന്റെ രാജാക്കന്മാർ വർഗ്ഗം:അശ്വതി നക്ഷത്രജാതർ
മമ്മി
മരണമടഞ്ഞ മനുഷ്യരുടെയോ മൃഗങ്ങളുടെയോ മൃതദേഹങ്ങൾ മനഃപൂർവമായോ സ്വാഭാവികമായോ സംരക്ഷിച്ചിരിക്കുന്നത് മമ്മി (Mummy) എന്ന് അറിയപ്പെടുന്നു. എല്ലാ വൻകരകളിൽ നിന്നും മമ്മികളെ കിട്ടിയിട്ടുണ്ട്. പത്തുലക്ഷത്തിലേറെ മൃഗങ്ങളുടെ മമ്മികളെ, ഇവയിൽ മിക്കവയും പൂച്ചകളുടെയാണ്, ഈജിപ്തിൽ നിന്നും ലഭിച്ചിട്ടുണ്ട്.
വർഗ്ഗം:മമ്മികൾ
ആക്സെന്റ്
ഒരു റൊമാനിയൻ നൃത്ത പോപ്പ് ആക്ട് ആണ് ആക്സെന്റ്. റൊമാനിയൻ, ഇംഗ്ലീഷ്, സ്പാനിഷ് എന്നീ ഭാഷയിൽ ഇതിലെ അംഗങ്ങൾ പാടുന്നു.
1999-ൽ അഡ്രിയാൻ ക്ളൌഡിയു സിനാ ഗായികയായ റോമോണ ബാർട്ടയോടൊപ്പം ആണ് ആക്സെന്റ് സ്ഥാപിച്ചത്. ആ കാലയളവിൽ, അഡ്രിയാൻ റേഡിയോയുമായി ബന്ധപ്പെട്ട് ഡി.ജെ. ആയി പ്രവർത്തിച്ചിരുന്നു. 2000-ൽ കാസറ്റ് ആയി പുറത്തിറങ്ങിയ റുമാനിയയിലെ വേനൽക്കാല ഹിറ്റ് ആയ അൾട്ടിമ വാര (Last summer) എന്ന ഗാനം ഉൾപ്പെടുന്ന അവരുടെ ആദ്യ ആൽബം സെൻസറ്റ്സിയ, ഇലക്ട്രോ പോപ്പ് ആയിരുന്നു. തുടർന്ന് റോമോണ ആക്സെന്റ് ഉപേക്ഷിക്കുകയും, സോരിൻ ബ്രോട്ട്നി, മിഹൈഗ്രുയ്യ, മറിയസ് നെഡെൽക്യൂ എന്നീ ഹൃദ്യമായ മൂന്ന് ആൺകുട്ടികൾ അവരുടെ സ്ഥാനം കയ്യടക്കി. ആക്സെന്റ് ഒരു ആൺകുട്ടികളുടെ ബാൻഡ് ആയി മാറി. റുമാനിയയിൽ 2002 ജനുവരി 10 ന് റിലീസ് ചെയ്ത രണ്ടാമത്തെ ആൽബം ഇൻ കുലോറി പുറത്തിറങ്ങി മൂന്നു ആഴ്ചകൾക്കുള്ളിൽ അതിന് സ്വർണ്ണ സർട്ടിഫിക്കറ്റ് ലഭിക്കുകയും ചെയ്തു. അതിൽ സിംഗിൾ ആയ "ധി-ആം പ്രോമിസ്" ഉൾപ്പെടുത്തിയിരുന്നു.
2003-ൽ വളരെ വിജയകരമായിരുന്ന അവരുടെ മൂന്നാമത്തെ ആൽബം 100 BPM പുറത്തിറങ്ങി, "ബുച്ചെറ്റ് ഡി ട്രാൻഡാഫിരി" (റോസ് പൂച്ചെണ്ട്), "സൂപ്ലെറ്റ് പെരെചെ" (soulmate) എന്നീ ഗാനങ്ങൾ അതിൽ ആലപിച്ചിരുന്നു. 2004-ൽ പ്യുവിസ്റ്റെ ഡെ മായ്ഫ് എന്ന ആൽബം ശൈലിയിൽ തീവ്രമായ മാറ്റം വരുത്തി.
ഒ-സോണിന്റെ പടികൾ പിന്തുടർന്ന്, അന്താരാഷ്ട്ര അംഗീകാരം നേടിയ "ഡ്രജോസ്റ്റ് ഡി ഇഞ്ചരിയറ്റ്" എന്ന ഗാനത്തിന്റെ ഇംഗ്ലീഷ് പതിപ്പായിരുന്ന "കൈലി" (ഫ്രാൻസിൽ # 21, വടക്കേ അമേരിക്കയിലെ ഒരു ചെറിയ ഹിറ്റ്) അവരുടെ യൂറോപ്യൻ വിജയമായിരുന്നു. ഇംഗ്ലീഷിൽ പിന്തുടർന്ന അവരുടെ ആദ്യ ആൽബം ജിഗി ഡി അഗസ്റ്റീനോ രചിച്ച ഫ്രഞ്ച് കിസ്സ് വിത്ത് കൈലി 2006 ആഗസ്റ്റ് 23 ന് യൂറോപ്പിൽ പുറത്തിറങ്ങി. പിന്നീട് റൊമാനിയ അറ്റ് ESC 2006-ൽ പ്രതിനിധീകരിച്ച് സിംഗിൾ ജോക്കറോ മത്സരത്തിനായി എത്തി. പക്ഷേ തിരഞ്ഞെടുത്തില്ല. അവർ പ്രെമുൾ കാപ്പിറ്റോൾ എന്ന പേരിൽ ഒരു മികച്ച ആൽബം പുറത്തിറക്കുകയും ഒരു അന്തർദേശീയ ടൂർ ആരംഭിക്കുകയും ചെയ്തു. പിന്നീടുള്ള സിംഗിൾ ആയ "ഫ്രെഞ്ച് കിസ്" (9 മൈൽ ഇംഗ്ലീഷ് പതിപ്പ്) സ്റ്റാല ഏനാസിന്റെ ""എക്സ്റ്റെംപോർട്ടൽ ല  ഡിറൈജന്റി". എന്ന ഗാനത്തെക്കാളും മികച്ചതായിരുന്നു.
2007: ദി കിംഗ് ഓഫ് ഡിസ്കോ അവരുടെ പുതിയ ആൽബമായിരുന്നു. "ദി കിംഗ് ഓഫ് ഡിസ്കോ" (ഡിസ്കോ-പോപ്പ് റിവിവൽ ശൈലിയിൽ മഡോണയുടെ ഭക്തി) "റെഡ് ബിക്കാനി" എന്നീ ആൽബങ്ങളിൽ നിന്ന് രണ്ട് സിംഗിൾ തെരഞ്ഞെടുത്തിരുന്നു.
2008: മറിയസ് നെഡൽകു, ഒരു സോളോ ജീവിതം ആരംഭിക്കാൻ പദ്ധതി ഉപേക്ഷിച്ചു. ബാൻഡ് ആയ ബ്ലിസിൽ നിന്നുള്ള കൊർന്നലിയു ഉളിസി, ആ സ്ഥാനത്തെത്തുകയും ചെയ്തു. "ഉംബ്രേല ട" എന്ന ഒരു സിംഗിൾ മാത്രമാണ് ആ വർഷം പുറത്തിറങ്ങിയത്.
2009: കോർണേലിയു പദ്ധതി ഉപേക്ഷിച്ചു. ആക്സെന്റ് അവരുടെ പുതിയ ആൽബമായ ഫറാ ലാക്രീമി (വിതൌട്ട് ടിയേർസ്), അക്കോർഡിയൻ ഹൂക്ക്സുമായി രംഗത്തെത്തി. ആൽബത്തിന്റെ അന്താരാഷ്ട്ര പതിപ്പ് ട്രൂ ബിലീവേഴ്സ് എന്നു പുനർനാമകരണം ചെയ്തു. എഡ്വേർഡ് മായാ സിംഗിൾസ് "സ്റ്റെ വിത്ത് മി,'' "ദാറ്റ്സ് മൈ നെയിം" എന്നീ സിംഗിൾ സംഭാവന ചെയ്തു, ഈ ഗാനം യൂറോപ്പിന്റെ മുഴുവനും ഭാഗമായി.
2010: സ്വന്തം "സ്റ്റീരിയോ ലവ്" എന്ന പേരിൽ "ദാറ്റ്സ് മൈ നെയിം" എന്ന ഗാനത്തിൻറെ മോഷണമാണെന്ന് ആരോപിച്ച് എഡ്വേർഡ് മായയുമായി ആക്സെന്റ് അവരുടെ സഹകരണം റദ്ദാക്കി. അഡ്രിയാൻ സന എന്ന പേരിൽ പുതിയ കലാസൃഷ്ടി തുടങ്ങുകയും ഒരു പുതിയ സോളോ ജീവിതം ആരംഭിക്കുകയും ചെയ്തു. പ്രോജക്ടിനായി മാത്രം പുതിയ ഗാനങ്ങൾ ആലപിക്കാൻ തുടങ്ങി, "ലവ് സ്റ്റോൺ", "മൈ പാഷൻ" എന്നിവയെല്ലാം അറബ് രാജ്യങ്ങളിലും, പാകിസ്താനിലും ഇന്ത്യയിലും നിരവധി വിജയങ്ങളായിരുന്നു.
2013 സെപ്റ്റംബറിൽ ഒരു കലഹത്തിനു ശേഷം ബാൻഡ് വിഭജിച്ചു, സിന എന്ന ഏക അംഗമായി ബാൻഡ് അവശേഷിച്ചു. അഡ്രിയാൻ പറയുന്ന പ്രകാരം, മിഹായിയും സോരിനും മറ്റ് അംഗങ്ങൾക്ക് അദ്ദേഹത്തെ ഒറ്റിക്കൊടുത്തു;  എന്നാൽ മിഹായിയും സോരിനും പറയുന്ന അനുസരിച്ച് ഈ വിഷയം അൽപം വ്യത്യസ്തമായിരുന്നു. അവരെ സംബന്ധിച്ചിടത്തോളം, പണത്തെക്കുറിച്ച് ചിന്തിച്ചില്ല, ആരാധകർ അല്ലെങ്കിൽ അഡ്രിയാൻ മറ്റുള്ളവരെ പറഞ്ഞു തെറ്റിദ്ധരിപ്പിച്ചതാകാം. ഒരേസമയം മാറിയ അഡ്രിയാൻറെ പെരുമാറ്റം ഒരു ഘടകമായിരുന്നു. അവരുടെ അഭിപ്രായത്തിൽ, തുടർന്ന് ഇടപെടുന്നത് ഒരു പ്രശ്നമല്ല, എന്നാൽ അഡ്രിയാൻ ആക്സെന്റ് എന്ന പേര് ഉപയോഗിക്കാൻ പാടില്ല, കാരണം അത് ഗ്രൂപ്പിന്റെ കൂട്ടായ സ്വത്തായിരുന്നു. മിഹായിയും സോരിനും ചേർന്ന് പുതിയ ബാൻഡ് "TWO" സൃഷ്ടിച്ചു. അതിൻറെ "മാംഗോ മ്യൂസിക്" റെക്കോർഡ് ലേബലും ആയിരുന്നു. ബാൻഡ് വിഭജനത്തിനുശേഷം ആക്സെന്റ് "ലക്രീമി ഡ്രഗ്", "ബോറാകേ" എന്നീ രണ്ടു സിംഗിൾസ്, പുറത്തിറക്കി.
പുറം കണ്ണികൾ
വർഗ്ഗം:പോപ്പ് സംഗീതം
ലോക മലമ്പനി ദിനം
ആഗോള മലമ്പനി നിർമ്മാർജ്ജന ദൗത്യത്തെ അംഗീകരിക്കാനായി എല്ലാ വർഷവും ഏപ്രിൽ 25ആം തീയതി ലോക മലമ്പനി ദിനമായി ആചരിക്കുന്നു.
നൂറ്റി ആറു രാജ്യങ്ങളിലായി മൂന്നൂറു കോടിയിലധികം ആളുകൾ മലമ്പനി പിടിപെടൽ ഭീഷണിയിൽ കഴിയുന്നതായി കരുതപ്പെടുന്നു.
2012ൽ മാത്രം ആറുലക്ഷത്തിൽ പരം മലമ്പനി രോഗ മരണങ്ങൾ സംഭിവിച്ചിട്ടുണ്ട്. അതിലേറെയും ആഫ്രിക്കൻ ഭൂഖണ്ഡത്തിലെ കുട്ടികൾ ആയിരുന്നു. ഏഷ്യ, ലാറ്റിം അമേരിക്ക, മദ്ധ്യ പൗർസ്ത്യ മേഖല ,യൂറോപ്പ് എന്നിവിടങ്ങളും മലമ്പനിയിൽ നിന്നും മുക്തമല്ല.
ഗിരിജ ചന്ദ്രൻ
കേരളീയയായ ഒരു ഭരതനാട്യം നർത്തകിയും നൃത്ത അധ്യാപികയുമാണ് ഗിരിജ ചന്ദ്രൻ. 2011 ലെ കേരള സംഗീത നാടക അക്കാദമി പുരസ്കാരം നേടിയിട്ടുള്ള അവർ ഇന്ത്യൻ കൗൺസിൽ ഫോർ കൾച്ചറൽ റിലേഷൻസിന്റെ (ഐസിസിആർ) ഒരു എം-പാനൽഡ് ആർട്ടിസ്റ്റ് കൂടിയാണ്.
ജീവിത രേഖ
ഗിരിജ ചന്ദ്രൻ കേരള യൂണിവേഴ്സിറ്റിയിൽ നിന്ന് ഫിലോസഫിയിൽ മാസ്റ്റേഴ്സ് ഡിഗ്രി നേടിയിട്ടുണ്ട്.
ശ്രദ്ധേയ നൃത്തങ്ങൾ
അയ്യപ്പ ചരിതം (2000), ആഞ്ജനേയ ചരിതം (2002), പൂക്കൾ (2004), പൊരുൾ (2005), കാനനം (2007), കടംകഥ (2008), മീനാക്ഷി കല്യാണം(2011), സപ്തസ്വരം (2012) എന്നിവ ഗിരിജ ചന്ദ്രന്റെ ശ്രദ്ധേയ നൃത്ത പ്രകടനങ്ങളാണ്.
റിഗാറ്റ
1972 ൽ ഗിരിജ ചന്ദ്രൻ തിരുവനന്തപുരത്ത് ആരംഭിച്ച റിഗാറ്റ കൾച്ചറൽ സൊസൈറ്റി തുടക്കത്തിൽ സാമൂഹ്യക്ഷേമ ബോർഡ് ഗ്രാന്റിന് കീഴിൽ സ്ത്രീ ശാക്തീകരണത്തിനുള്ള ഒരു സംഘടനയായിരുന്നു. സൊസൈറ്റിക്ക് കീഴിലുള്ള റിഗാറ്റ ഡാൻസ് ആൻഡ് മ്യൂസിക് സ്കൂൾ ഇപ്പോൾ ഭരതനാട്യം, കുച്ചിപ്പുടി, ശാസ്ത്രീയ സംഗീതം തുടങ്ങിയ വിവിധ കലകളിൽ വിദ്യാർത്ഥികളെ പരിശീലിപ്പിക്കുന്നു. ഡാൻസ് സ്കൂളിൽ ഗിരിജയുടെ വിദ്യാർഥികളായിരുന്നവരിൽ പ്രശസ്ത നർത്തകികളായ മേതിൽ ദേവിക, ഗോപിക വർമ്മ, നീന പ്രസാദ് എന്നിവരുമുണ്ട്. മോഹിനിയാട്ടത്തിലെ റിഗാറ്റയുടെ ബിരുദ, ബിരുദാനന്തര കോഴ്സുകൾ ഭാരതിദാസൻ സർവകലാശാല അംഗീകരിച്ചിട്ടുണ്ട്.
മണ്ടർ, സുരിനാം
സുരിനാമിലെ പരമാരിബൊ ജില്ലയിൽ സ്ഥിതി ചെയ്യുന്ന ഒരു റിസോർട്ടാണ് മണ്ടർ.2012 ലെ സെൻസസിലെ ഇവിടത്തെ ജനസംഖ്യ 17,234 ആണ്.
അവലംബം
വർഗ്ഗം:സുരിനാമിലെ റിസോർട്ടുകൾ വർഗ്ഗം:പരമാരിബൊ ജില്ലയിലെ ജനവാസകേന്ദ്രങ്ങൾ
സരോജിനി സാഹു
സരോജിനി സാഹു (ସରୋଜିନୀ ସାହୁ) (born 1956) ഒറീസ്സ സാഹിത്യ അക്കാദമി അവാർഡ് ജേതാവാണ്. സ്ത്രീസ്വാതന്ത്ര്യവാദി എഴുത്തുകാരി, ന്യൂ ഇന്ത്യൻഎക്സ്പ്രസ്സിലെ കോളം എഴുത്തുകാരി ചെന്നൈയിലെ ഇന്ത്യൻ ഏജ് എന്ന ഇംഗ്ലീഷ് ആനുകാലികത്തിന്റെ സഹ പത്രാധിപരാണ്. w  25 വ്യത്യസ്തമായ ഭാരത സ്ത്രീ കളിൽ കൊൽക്കത്തയിലെ കിന്റിൽ മാസിക ഇവരെ പ്ർടുത്തിയിരുന്നു..
ഒഡീഷയിലെ ധെങ്കനൽ എന്ന് കൊച്ചു പട്ടാണത്തിലാണ് ജനിച്ചത്. ഒഡിയ ഭാഷയിൽ എം.എ.യും പിഎച്ച്.ഡിയും നേടി. നിയമ ബിരുദം ഉട്കൽ സർവകലാശാലയിൽ നിന്നും. ഒഡീഷയിലെ ഝാർസുഗുഡയിലെ ബെല്പഹാറിലെ ബിരുദ കോളേജിൽ പഠിപ്പിക്കുന്നു.
ഐശ്വർ ചന്ദ്ര സാഹുവിന്റെയും അന്തരിച്ച നളിനി ദേവിയുടെയും രണ്ടാമത്തെ മകളാണ്.ജഗദീഷ് മൊഹന്തി എന്ന ഓഡീഷ എഴുത്തുകാരനെയാണ് കല്യാണം കഴിച്ചത്. .
സുന്ദര രാമസ്വാമി
പ്രശസ്ത തമിഴ് സാഹിത്യകാരനായിരുന്നു സുന്ദരരാമസ്വാമി (1931 - 2006). കവി, നിരൂപകൻ, ചെറുകഥാകൃത്ത്, നേവലിസ്റ്റ് എന്ന നിലകളിലെല്ലാം ശ്രദ്ധേയനായിരുന്നു. കാലൈചുവട് എന്ന തമിഴ് സമാന്തര സാഹിത്യമാസികയുടെ പത്രാധിപരും ന‌ടത്തിപ്പുകാരനുമായിരുന്നു. തമിഴ് നോവൽ സാഹിത്യത്തിൽ പുതിയ പ്രവണതകൾക്ക് തുടക്കം കുറിച്ചത് സുന്ദരരാമസ്വാമിയാണ്. അദ്ദേഹം തകഴി ശിവശങ്കരപിളളയുടെ തോട്ടിയുടെ മകൻ, ചെമ്മീൻ എന്നീ നോവലുകളും ബഷീർ, കാരൂർ, എം. ഗോവിന്ദൻ എന്നിവരുടെ ചില കഥകളും എൻ.എൻ. കക്കാടിന്റെ ഏതാനും കവിതകളും തമിഴിലേക്കു പരിഭാഷപ്പെടുത്തി. അദ്ദേഹത്തിന്റെ ആദ്യ നോവലായ പുളിയമരത്തിൻ കതൈ സാഹിത്യലോകത്തിന്റെ പ്രത്യേക ശ്രദ്ധ ആകർഷിച്ചു. അതിനെത്തുടർന്ന് അദ്ദേഹം രചിച്ച ജെ.ജെ. ചില കുറിപ്പുകൾ, കുഴന്തൈകൾ,പെൺകൾ,ആൺകൾ എന്നീ നോവലുകളും അനന്യ സദൃശങ്ങളാണ്. ഇവയിലൂടെ സുന്ദര രാമസ്വാമി ഇന്ത്യൻ നോവലുകളുടെ ചരിത്രത്തിൽ ഒരു പ്രത്യേക സ്ഥാനം കരസ്ഥമാക്കി. പുതുമയുളള ഇതിവൃത്തങ്ങളും കഥാപാത്രങ്ങളും, ആസ്വാദകരുടെ മനസ്സിൽ മായാത്ത മുദ്ര അർപ്പിക്കാൻ പര്യാപ്തങ്ങളായ ബിംബങ്ങളുടെ പ്രയോഗം, മൗലികതകൊണ്ട് വായനക്കാരുടെ മാത്രമല്ല നിരൂപകരുടേയും ആദരവു നേടുവാനുതകുന്ന ആഖ്യാനരീതി എന്നിവ ഈ നോവലുകളെ മറ്റു തമിഴ് നോവലുകളിൽ നിന്നെല്ലാം വേർതിരിച്ചു നിർത്തുന്നു.
ജീവിതരേഖ
നാഗർകോവിൽ സ്വദേശിയാണ് സുന്ദരരാമസ്വാമി. ചെറുപ്പത്തിൽ ഒൻപതു വർഷത്തോളം കോട്ടയത്ത് താമസിച്ചിട്ടുണ്ട്. പാരീസിൽ ഇൻഡ്യാ പൊയട്രി ഫെസ്‌റ്റിവലിൽ പങ്കെടുത്തിട്ടുണ്ട്‌.
അവലംബം
വർഗ്ഗം:തമിഴ് സാഹിത്യകാരന്മാർ
ജനം ടി.വി.
മലയാളം ഭാഷയിൽ പ്രക്ഷേപണം ചെയ്യുന്ന ഒരു ഇന്ത്യൻ വാർത്താ വിനോദ ചാനലാണ് ജനം ടിവി. 2015 ഏപ്രിൽ 19 നാണ് ഇത് സമാരംഭിച്ചത്. 2018-ൽ മലയാളം വാർത്താ ചാനലുകൾക്കായുള്ള BARC റേറ്റിംഗിൽ ജനം ടിവി ഒന്നാം സ്ഥാനത്തും രണ്ടാം സ്ഥാനത്തും എത്തി.
ചരിത്രം
2012ൽ ഇന്ത്യക്കാരും പ്രവാസി ഇന്ത്യക്കാരും അടങ്ങുന്ന പ്രൊമോട്ടർ ഗ്രൂപ്പ് ജനം ടിവി തുടങ്ങാനുള്ള അനുമതിക്കായി അപേക്ഷിച്ചിരുന്നു. വിക്ഷേപണത്തിനുള്ള ക്ലിയറൻസ് രണ്ട് വർഷത്തേക്ക് ഇൻഫർമേഷൻ ആൻഡ് ബ്രോഡ്കാസ്റ്റിംഗ് മന്ത്രാലയം (ഐ ആൻഡ് ബി) വൈകിപ്പിച്ചു. സി. ഒ. ഒ. രാജേഷ് പിള്ള പറയുന്നതനുസരിച്ച്, പ്രമോട്ടേഴ്സ് ഗ്രൂപ്പും രാഷ്ട്രീയ സ്വയംസേവക് സംഘും ഭാരതീയ ജനതാ പാർട്ടിയും തമ്മിലുള്ള ബന്ധം മൂലമാണ് ചാനൽ ഫ്ലാഗ് ചെയ്യപ്പെട്ടത്, ഇത് പിള്ള തന്നെ പിന്നീട് നിഷേധിച്ചു.
2014-ൽ ഭരണകക്ഷിയായ യുണൈറ്റഡ് പ്രോഗ്രസീവ് അലയൻസ് സർക്കാരിനെ അധികാരത്തിൽ നിന്ന് പുറത്താക്കുകയും ഭാരതീയ ജനതാ പാർട്ടിയുടെ നേതൃത്വത്തിലുള്ള നാഷണൽ ഡെമോക്രാറ്റിക് അലയൻസ് പുതിയ സർക്കാർ രൂപീകരിക്കുകയും ചെയ്തു. ഐ ആൻഡ് ബി മന്ത്രി പ്രകാശ് ജാവദേക്കർ ചാനലിന് ക്ലിയറൻസ് നൽകാനുള്ള കാരണം ഉന്നയിച്ചു. ആഭ്യന്തര മന്ത്രാലയം ഐ ആൻഡ് ബി മന്ത്രാലയത്തിന് ഒരു റിപ്പോർട്ട് നൽകി, അത് കണക്ഷനുകൾ അംഗീകരിച്ചു, എന്നാൽ കമ്പനിയുമായോ അതിന്റെ പ്രമോട്ടർ ഗ്രൂപ്പുമായോ ഉള്ള പ്രതികൂല സാഹചര്യങ്ങളെക്കുറിച്ചുള്ള ആശങ്കകൾ നിരസിച്ചു.
കമ്പനിക്ക് ₹50 കോടി രൂപ അംഗീകൃത മൂലധനം സമാഹരിക്കാൻ ഭാരതീയ ജനതാ പാർട്ടി ശ്രമിക്കുന്നതായി റിപ്പോർട്ടുണ്ടായിരുന്നു. ജനം മൾട്ടിമീഡിയ ലിമിറ്റഡ് എന്ന കമ്പനിയാണ് ചാനലിന്റെ നടത്തിപ്പ്, സിനിമാ സംവിധായകൻ പ്രിയദർശനെ അതിന്റെ ഡയറക്ടർ ബോർഡ് ചെയർമാനായി നിയമിച്ചു. 2015 ഫെബ്രുവരിയിൽ, യുണൈറ്റഡ് അറബ് എമിറേറ്റ്‌സ് ആസ്ഥാനമായുള്ള ചാർട്ടേഡ് അക്കൗണ്ടന്റും നിർദ്ദിഷ്ട ചാനലിന്റെ ഡയറക്ടറുമായ യു എസ് കൃഷ്ണകുമാർ മൂലധനം സമാഹരിച്ചതായി പ്രസ്താവനയിറക്കി, ചാനൽ 5,000 ഷെയർഹോൾഡർമാരുടെ ഉടമസ്ഥതയിലുള്ളതാണെന്ന് പ്രസ്താവിച്ചപ്പോൾ കമ്പനിക്ക് രാഷ്ട്രീയ പിന്തുണയില്ലെന്ന് പ്രിയദർശൻ നിഷേധിച്ചു. കമ്പനിയിൽ നിക്ഷേപം നടത്തിയിരുന്നത്. 2015 ഏപ്രിൽ 19 മുതൽ ചാനൽ സംപ്രേഷണം ചെയ്തു, ഭാരതീയ ജനതാ പാർട്ടിയുടെ കേരള സംസ്ഥാന അധ്യക്ഷൻ ഇത് അംഗീകരിച്ചു.
ഉള്ളടക്കം
വാർത്താ കവറേജിലെ ശ്രദ്ധേയമായ സംഭവങ്ങളിൽ, ഹിന്ദുത്വ വക്താക്കൾ വികസിപ്പിച്ച ഗൂഢാലോചന സിദ്ധാന്തമായ ലൗ ജിഹാദിന്റെ ഫലമാണ് ഹാദിയ കേസ് എന്ന ആശയം ചാനൽ പ്രചരിപ്പിച്ചത്. ഉന്നാവോ ബലാത്സംഗ കേസിലും കത്വ ബലാത്സംഗ കേസിലും പ്രതിഷേധം ഉയർന്നപ്പോൾ, മുസ്ലിം സംഘടനകളുടെ അക്രമാസക്തമായ ഒരു ഹർത്താൽ എന്ന പേരിൽ ഒരു "വ്യാജ ഹർത്താൽ" ജനം ടി.വി. തടസ്സമില്ലാതെ കവറേജ് ചെയ്തു.
ശബരിമല
ശബരിമലയിലെ സ്ത്രീ പ്രവേശനത്തിനെതിരെ കടുത്ത നിലപാടാണ് ചാനല് സ്വീകരിച്ചത്. ശബരിമല ക്ഷേത്രത്തിലെ തർക്കത്തെ ചുറ്റിപ്പറ്റിയുള്ള വികസനത്തിന്റെ തുടർച്ചയായ പ്രോഗ്രാമിംഗ് അത് നടത്തി, സംഭവങ്ങളെക്കുറിച്ചുള്ള "സത്യം" അത് മാത്രമാണ് കാണിക്കുന്നതെന്ന് അവകാശപ്പെട്ടു. അതിന്റെ കവറേജ് ക്ഷേത്രത്തിന്റെ സൈറ്റിലെ സംഭവങ്ങളെക്കുറിച്ച് ഒരു ഇതര യാഥാർത്ഥ്യത്തെ അവതരിപ്പിച്ചു. അതിലെ ഒരു റിപ്പോർട്ടിൽ, സ്ത്രീകൾ രക്തം പുരണ്ട സാനിറ്ററി നാപ്കിനുകളുമായി ക്ഷേത്രത്തിൽ പ്രവേശിച്ച് വിഗ്രഹത്തിന് നേരെ എറിയാൻ ശ്രമിക്കുന്നതായി തെറ്റായി റിപ്പോർട്ട് ചെയ്തു. ഈ വ്യാജ വാർത്ത മറ്റ് നിരവധി വെബ്‌സൈറ്റുകൾ ഏറ്റെടുത്തു, ഒടുവിൽ അന്നത്തെ ഐ ആൻഡ് ബി മന്ത്രി സ്മൃതി ഇറാനി ഒരു പുണ്യസ്ഥലത്തെ അപകീർത്തിപ്പെടുത്തുന്നതായി വിശേഷിപ്പിച്ചു.
2020-ൽ, റേറ്റിംഗ് കൃത്രിമത്വ കേസിന്റെ പ്രാഥമിക വിഷയമായി BARC മാറി. ഇക്കാലയളവിൽ സി.ഇ.ഒയുടെ വാട്‌സ്ആപ്പ് സംഭാഷണങ്ങൾ ചോർന്നത് ശബരിമല തർക്കം ഉണ്ടായ സമയത്ത് ജനം ടിവിയുടെ റേറ്റിംഗിനെ കുറിച്ച് സി.ഒ.ഒയുമായി ചർച്ച നടത്തിയിരുന്നുവെന്ന് വെളിപ്പെടുത്തി. ജനപ്രീതി വർധിക്കുന്നത് പ്രധാനമന്ത്രിയുടെ ഓഫീസ് ശ്രദ്ധിച്ചിട്ടുണ്ടെന്നും സംഭാഷണത്തിൽ സിഇഒ അവകാശപ്പെട്ടിരുന്നു.
ബാഹ്യ ലിങ്കുകൾ
വർഗ്ഗം:മലയാളം ദൃശ്യമാദ്ധ്യമങ്ങൾ
ഫെർണാണ്ട് ലാമേസ്
ഫെർണാണ്ട് ലാമേസ് (1891 – 1957) ഒരു ഫ്രഞ്ച് പ്രസവചികിത്സകനായിരുന്നു, സൈക്കോപ്രൊഫൈലാക്സിസ് ജനകീയമാക്കിയയാൾ എന്ന നിലയിൽ ഏറ്റവും പ്രശസ്തനായിരുന്നു, പ്രസവം തയ്യാറാക്കുന്നതിനും വേദന കൈകാര്യം ചെയ്യുന്നതിനുമുള്ള ഒരു രീതി അദ്ദേഹത്തിന്റെ പേര് (ലാമേസ് ടെക്നിക്) വഹിക്കുന്നു.
കരിയർ
ഇവാൻ പാവ്‌ലോവിന്റെ കണ്ടീഷൻഡ് റസ്പോൺസ് സിദ്ധാന്തത്തെ അടിസ്ഥാനമാക്കി, പ്രസവവേദനയുടെയും പ്രസവത്തിന്റെയും ശാരീരിക പ്രക്രിയയെക്കുറിച്ചുള്ള വിദ്യാഭ്യാസത്തിലൂടെയും ഗർഭാശയ സങ്കോചങ്ങൾക്കുള്ള പരിശീലനം ലഭിച്ച വിശ്രമ പ്രതികരണത്തിലൂടെയും പാറ്റേൺ ശ്വസനത്തിലൂടെയും സൈക്കോപ്രോഫിലാക്സിസ് പ്രസവ വേദന ഇല്ലാതാക്കാൻ ശ്രമിച്ചു. ഫ്രാൻസിലേക്ക് മടങ്ങിയ ശേഷം, സൈക്കോപ്രോഫിലാക്സിസ് പ്രോത്സാഹിപ്പിക്കുന്നതിനായി തന്റെ ജീവിതകാലം മുഴുവൻ അദ്ദേഹം നീക്കിവച്ചു.
വിമർശനം
അമിത അച്ചടക്കത്തിൻ്റെയും സ്ത്രീവിരുദ്ധതയുടെയും പേരിൽ ലാ മേസ് വിമർശിക്കപ്പെട്ടു; "1950-കളിൽ ഒരു പാരീസ് ക്ലിനിക്കിൽ ജോലി ചെയ്തിരുന്ന സമയത്തെ ഷീല കിറ്റ്സിംഗറുടെ വിവരണത്തിൽ നിന്ന്, പ്രസവത്തോടുള്ള ലാമസിന്റെ സമീപനത്തിന്റെ അച്ചടക്ക സ്വഭാവം വ്യക്തമാണ്. ഷീല കിറ്റ്‌സിംഗർ പറയുന്നതനുസരിച്ച്, അവരുടെ 'വിശ്രമമില്ലായ്മയുടെയും നിലവിളിയുടെയും' അടിസ്ഥാനത്തിൽ, പ്രസവത്തിലെ സ്ത്രീകളുടെ പ്രകടനത്തെ 'മികച്ചത്' മുതൽ 'പൂർണ്ണ പരാജയം' വരെയായി ലാമേസ് റാങ്ക് ചെയ്തു. 'പരാജയപ്പെട്ടവർ', 'സംശയം ഉള്ളതുകൊണ്ടോ വേണ്ടത്ര പരിശീലിക്കാത്തതുകൊണ്ടോ ആയതിനാൽ ഇതിന് അവർ സ്വയം ഉത്തരവാദികളാണ്' എന്ന് പറഞ്ഞു, കൂടാതെ, പ്രവചനാതീതമായി, 'വളരെയധികം ചോദ്യങ്ങൾ ചോദിക്കുന്ന' 'ബൗദ്ധിക' സ്ത്രീകളെ ലാമേസ് ഏറ്റവും 'പരാജയപ്പെടാൻ' സാധ്യതയുള്ളവർ ആയി കണക്കാക്കി.
പുറം കണ്ണികൾ
വർഗ്ഗം:1957-ൽ മരിച്ചവർ വർഗ്ഗം:1891-ൽ ജനിച്ചവർ
പി. തങ്കപ്പൻ നായർ
കൊൽക്കത്തയിൽ സ്ഥിരതാമസമാക്കിയ എഴുത്തുകാരനും, ചരിത്രസംബന്ധിയായ അനേകം കൃതികളുടെ കർത്താവുമാണ് '''പി. തങ്കപ്പൻ നായർ'''. (ജ: ഏപ്രിൽ 20, 1933). കൊൽക്കത്തയുടെ ചരിത്രം സംബന്ധിച്ച തങ്കപ്പൻ നായരുടെ കൃതികൾ ശ്രദ്ധിയ്ക്കപ്പെട്ടിട്ടുണ്ട്.
അവലംബം
വർഗ്ഗം:ഏപ്രിൽ 20-ന് ജനിച്ചവർ വർഗ്ഗം:1933-ൽ ജനിച്ചവർ വർഗ്ഗം:ഇന്ത്യൻ എഴുത്തുകാർ - അപൂർണ്ണലേഖനങ്ങൾ
പ്ലാസ്റ്റികൾച്ചർ
കാർഷിക ആവശ്യങ്ങൾക്ക് പ്ലാസ്റ്റിക് വസ്തുക്കൾ ഉപയോഗിക്കുന്ന സമ്പ്രദായത്തെയാണ് പ്ലാസ്റ്റികൾച്ചർ എന്നതുകൊണ്ട് അർഥമാക്കുന്നത് (ഇംഗ്ലീഷ്: Plasticulture).
പ്ലാസ്റ്റിക് വസ്തുക്കളെ മിക്കപ്പോഴും വ്യാപകമായി അഗ്‌പ്ലാസ്റ്റിക്സ് എന്നും പറയുന്നു. പ്ലാസ്റ്റികൾച്ചറിനുള്ള അഗ് പ്ലാസ്റ്റിക്കുകളിൽ സോയിൽ ഫൂമിഗേഷൻ ഫിലിം, ഇറിഗേഷൻ ഡ്രിപ്പ് ടേപ്പ്/ ട്യൂബിംഗ്, നേഴ്സറി പോട്ടുകൾ, സൈലേജ് ബാഗുകൾ എന്നിവ ഉൾപ്പെടുന്നു. എന്നാൽ ഈ പദം സസ്യങ്ങളേയോ അല്ലെങ്കിൽ മണ്ണിനേയോ ആവരണം ചെയ്യാനുള്ള എല്ലാത്തരത്തിലുള്ള പ്ലാസ്റ്റിക്കുകളെയും വിശദീകരിക്കാനായി ഉപയോഗിക്കാറുണ്ട്. ഇങ്ങനെയുള്ള ആവരണങ്ങളുടെ ശ്രേണി പ്ലാസ്റ്റിക് മുൽച്ച് ഫിലിം, റോ ആവരണങ്ങൾ, ഉയർന്ന- താഴ്ന്ന ടണലുകൾ (പോളിടണലുകൾ) തുടങ്ങിയവയിൽ ആരംഭിച്ച് പ്ലാസ്റ്റിക് ഹരിതഗൃഹങ്ങൾ വരെയുള്ളതാണ്.
ചെലവുകുറഞ്ഞതു വഴങ്ങുന്നതും പെട്ടെന്നു നിർമ്മിക്കാവുന്നതും കാരണം ഭൂരിഭാഗം സസ്യപരിപാലകരും ഉപയോഗിക്കുന്നത്പ്ലാസിക് ഫിലിം പോളിഎഥിലീൻ (പി. ഇ) ആണ്.
മുസ്തഫ അസ്സിബാഇ
സിറിയയിലെ ഒരു ഇസ്‌ലാമിക പണ്ഡിതനും രാഷ്ട്രീയപ്രവർത്തകനുമായിരുന്നു മുസ്തഫ അസ്സിബാഇ (مُصطَفى السِّبَاعِي). ഡമാസ്കസ് സർവകലാശാലയിലെ ഇസ്‌ലാമിക നിയമ വിഭാഗത്തിലെയും, സ്കൂൾ ഓഫ് ലോ യിലും ഡീൻ ആയിരുന്ന അദ്ദേഹം സിറിയയിൽ മുസ്‌ലിം ബ്രദർഹുഡ് രൂപീകരിക്കുന്നതിൽ നിർണ്ണായക പങ്ക് വഹിച്ചു. 1945 മുതൽ 1961 വരെ ബ്രദർഹുഡിന്റെ മാർഗ്ഗദർശി ആയിരുന്നു മുസ്തഫ അസ്സിബാഇ.
ജീവിതരേഖ
കെയ്റോയിലെ അൽ-അസ്ഹർ സർവകലാശാലയിൽ നിന്ന് ഇസ്ലാമിക ദൈവശാസ്ത്രം അഭ്യസിച്ചു. ഈജിപ്തിൽ ആയിരിക്കുമ്പോൾ അദ്ദേഹം ഈജിപ്ഷ്യൻ ബ്രദർഹുഡിന്റെ സ്ഥാപകനായ ഹസ്സൻ അൽ-ബന്നയുടെ പ്രഭാഷണങ്ങൾക്ക് പോയിരുന്നു. 1930-ൽ ബ്രദർഹുഡിൽ ചേർന്ന അദ്ദേഹം സിറിയയിലേക്ക് മടങ്ങിയെത്തിയതോടെ ഡമാസ്കസ് സർവകലാശാലയിൽ അധ്യാപകനായി ചേർന്നു. ഫ്രെഞ്ച് മാൻഡേറ്റിനെതിരായി പ്രവർത്തിക്കാനായി 1941-ൽ അദ്ദേഹം രൂപീകരിച്ച ശബാബ് മുഹമ്മദ് എന്ന സംഘടന നാഷണൽ ബ്ലോക്കിൽ സഖ്യം ചേർന്ന് സഹകരിച്ചു വന്നു.
1946-ലാണ് മുസ്തഫ അസ്സിബാഇ സിറിയയിൽ ബ്രദർഹുഡിന്റെ ശാഖ ആരംഭിക്കുന്നത്. എന്നാൽ 1958-ൽ യുണൈറ്റഡ് അറബ് റിപ്പബ്ലിക് രൂപീകരണത്തോടെ അധികാരത്തിലുണ്ടായിരുന്ന ഗമാൽ നാസർ, സംഘടനയെ നിയമവിരുദ്ധമാക്കി പ്രഖ്യാപിച്ചു. തുടർന്ന് നടന്ന വിപ്ലവത്തെ ബ്രദർഹുഡ് പിന്തുണച്ചെങ്കിലും, തുടർന്നു വന്ന ഭരണകൂടവും നിരോധനം തുടരുകയായിരുന്നു. സിബാഇയുടെ പല കൃതികളും നിരോധിക്കുകയും ചെയ്തു അവർ.
അവലംബം
വർഗ്ഗം:1964-ൽ മരിച്ചവർ വർഗ്ഗം:1915-ൽ ജനിച്ചവർ
സുനിൽ സുഖദ
മലയാള ചലച്ചിത്ര അഭിനേതാവും സ്വഭാവ നടനുമാണ് സുനിൽ സുഖദ  എന്നറിയപ്പെടുന്ന  സുനിൽ വി.സി. ''' (ജനനം: മെയ് 16 1974). ''' 2010-ൽ റിലീസായ ബെസ്റ്റ് ആക്ടർ എന്ന സിനിമയിലൂടെ മലയാള ചലച്ചിത്ര രംഗത്ത് സജീവമായി.
ജീവിതരേഖ
മലയാള ചലച്ചിത്ര അഭിനേതാവും സ്വഭാവ നടനുമായ സുനിൽ സുഖദയുടെ ശരിയായ പേര് സുനിൽ വി.സി എന്നതാണ്. അധ്യാപകനായ സുധാകരപ്പണിക്കരുടേയും സരസ്വതിയമ്മയുടേയും മകനായി 1974 മെയ് 16ന് തൃശൂർ ജില്ലയിലെ പൂത്തോളിൽ ജനിച്ചു.
തൃശൂരിലുള്ള സി.എം.എസ്. സ്കൂളിലും കേരളവർമ്മ കോളേജിലുമായി വിദ്യാഭ്യാസം പൂർത്തിയാക്കിയ സുനിൽ ചെറുപ്പത്തിൽ തന്നെ നാടക സമിതികളിൽ ചേർന്ന് പ്രവർത്തിച്ചു. തൃശൂർ രംഗചേതന എന്ന നാടക സംഘത്തിൽ അംഗമായിരുന്നു സുനിൽ സുഖദ.
തുടർന്ന് സോൾട്ട് & പെപ്പർ, ചാപ്പാ കുരിശ് തുടങ്ങിയ ചിത്രങ്ങളിലൂടെ ശ്രദ്ധിക്കപ്പെട്ട സുനിൽ സമുദ്രക്കനി സംവിധാനം ചെയ്ത പോരാളി എന്ന സിനിമയിലൂടെ തമിഴിലും ഒരു വേഷം ചെയ്തു.
ഷൂസ്ട്രിംഗ് പ്രൊഡക്ഷൻസ് എന്ന നിർമ്മാണ കമ്പനി നടത്തുന്ന സുനിൽ സുഖദ അതിൻ്റെ ബാനറിൽ ഇതുവരെ പതിനാല് ലഘുചിത്രങ്ങൾ സംവിധാനം ചെയ്തു. മൈ ഹാർട്ട് ഈസ് ഓൺ മൈ ലെഫ്റ്റ് എന്ന ഹ്രസ്വചിത്രത്തിന് വിബ്ജ്യോർ ജൂറി പുരസ്കാരം ലഭിച്ചു.
അഭിനയം, സംവിധാനം എന്നതിനു പുറമെ ലെനിൻ രാജേന്ദ്രൻ്റെ രാത്രിമഴ, മകരമഞ്ഞ് എന്നീ ചിത്രങ്ങളിൽ സൗണ്ട് റെക്കോർഡിസ്റ്റ് ആയും പ്രവർത്തിച്ചു.
ലോക പൈതൃക ദിനം
വലത്ത്‌|250x250ബിന്ദു ഏപ്രിൽ 18 ന് അന്തർദ്ദേശീയമായി ലോക പൈതൃക ദിനം ആചരിക്കപ്പെടുന്നു. ഇന്റർനാഷണൽ ഡേ ഫോർ മൊണുമെന്റ്സ് ആന്റ് സൈറ്റ്സ് (International Day for Monuments and Sites) എന്നും ഇതറിയപ്പെടുന്നു. ഈ ദിവസം സ്മാരകങ്ങളുടെയും പാരമ്പര്യ ഇടങ്ങളുടെയും അന്താരാഷ്ട്ര ദിനമായി ആചരിക്കാൻ 1983 നവംബറിൽ യുണെസ്കോ തീരുമാനിച്ചു. അന്നേദിവസം, സ്മാരകങ്ങളും സാംസ്കാരികപൈതൃകപദവിയുള്ള ഇടങ്ങളും സന്ദർശിക്കുന്നത് ഉൾപ്പെടെ വ്യത്യസ്ത തരം പ്രവർത്തനങ്ങൾ നടക്കുന്നു. ഓരോ വർഷവും ഒരു തീം ഉണ്ട്, ഉദാഹരണത്തിന് 2017 ൽ സുസ്ഥിര ടൂറിസവും 2019 ൽ ഗ്രാമീണ പ്രകൃതിദൃശ്യങ്ങളും ആയിരുന്നു പ്രാധാന്യം നൽകിയ മേഖലകൾ. “Complex Pasts: Diverse Futures” എന്നതാണ് 2021 ലെ തീം.
ചരിത്രം
സ്മാരകങ്ങൾക്കും സൈറ്റുകൾക്കുമായുള്ള അന്താരാഷ്ട്ര ദിനം 1982 ഏപ്രിൽ 18 ന് ഇന്റർനാഷണൽ കൗൺസിൽ ഓൺ മൊണുമെന്റ്സ് ആന്റ് സൈറ്റ്സ് (ICOMOS) നിർദ്ദേശിക്കുകയും 1983 ൽ യുനെസ്കോയുടെ പൊതുസമ്മേളനം അംഗീകരിക്കുകയും ചെയ്തു. കടന്നുകയറ്റത്തിനും മാറ്റങ്ങൾക്കും വിധേയമാക്കാതെ സാംസ്കാരിക പൈതൃങ്ങളെ കാത്തുസൂക്ഷിക്കേണ്ട കടമ മാനവരാശിയുടേതാണ് എന്ന് ഈ ദിനം ഓർമ്മപ്പെടുത്തുന്നു..
അവലംബം
വർഗ്ഗം:യുനെസ്കോ വർഗ്ഗം:ഐക്യരാഷ്ട്രസഭാ ദിനാചരണങ്ങൾ
കരോൾ ബ്രൗണർ
ഒരു അമേരിക്കൻ അഭിഭാഷകയും പരിസ്ഥിതി പ്രവർത്തകയും ബിസിനസുകാരിയുമാണ് കരോൾ മാർത്ത ബ്രൗണർ (ജനനം: ഡിസംബർ 16, 1955). 2009 മുതൽ 2011 വരെ ഒബാമ ഭരണത്തിൽ വൈറ്റ് ഹൗസ് ഓഫീസ് ഓഫ് എനർജി ആൻഡ് ക്ലൈമറ്റ് ചേഞ്ച് പോളിസിയുടെ ഡയറക്ടറായി സേവനമനുഷ്ഠിച്ചിട്ടുണ്ട്. മുമ്പ് 1993 മുതൽ 2001 വരെ ക്ലിന്റൺ ഭരണകാലത്ത് ബ്രൗണർ പരിസ്ഥിതി സംരക്ഷണ ഏജൻസിയുടെ (ഇപി‌എ) അഡ്മിനിസ്ട്രേറ്ററായി സേവനമനുഷ്ഠിച്ചിട്ടുണ്ട്. ആഗോള ബിസിനസ് സ്ട്രാറ്റജി സ്ഥാപനമായ ആൽ‌ബ്രൈറ്റ് സ്റ്റോൺബ്രിഡ്ജ് ഗ്രൂപ്പിൽ സീനിയർ കൗൺസിലറായി അവർ ഇപ്പോൾ പ്രവർത്തിക്കുന്നു.
ക്ലിന്റൺ പ്രസിഡൻസിയുടെ രണ്ട് നിബന്ധനകളിലൂടെയും തുടരുന്ന ഇപിഎയുടെ ചരിത്രത്തിൽ ഏറ്റവും കൂടുതൽ കാലം അഡ്‌മിനിസ്‌ട്രേറ്ററായിരുന്നു അവർ. അവരുടെ ഭരണകാലത്ത് ഏജൻസിയുടെ നിർവ്വഹണ ഘടന പുനഃസംഘടിപ്പിക്കുകയും പരമ്പരാഗത നിയന്ത്രണത്തിന് പകരമായി വ്യവസായവുമായി വഴക്കമുള്ള പങ്കാളിത്തം സൃഷ്ടിക്കുന്നതിനായി രൂപകൽപ്പന ചെയ്ത രണ്ട് പുതിയ പ്രോഗ്രാമുകൾക്ക് മേൽനോട്ടം വഹിക്കുകയും ചെയ്തു. നഗരപ്രദേശങ്ങളിലെ മലിനമായ ഭൂമി കൈകാര്യം ചെയ്യുന്നതിനുള്ള ഒരു വിജയകരമായ പരിപാടി അവർ ആരംഭിച്ചു. നിലവിലുള്ള പാരിസ്ഥിതിക നിയമങ്ങളെയും ബജറ്റുകളെയും പ്രതിരോധിക്കുന്നതിൽ ഭരണസംവിധാനത്തിൽ അവർ മുൻകൈയെടുത്തു. വായുവിന്റെ ഗുണനിലവാരത്തെ കർശനമാക്കുന്നതിന് പിന്നിലെ പ്രേരകശക്തിയായിരുന്നു അവർ. ഇത് രാഷ്ട്രീയവും നിയമപരവുമായ ഒരു നീണ്ട പോരാട്ടത്തിലേക്ക് നയിച്ചു.
അതിനുശേഷം, ബ്രൗണർ 2001 ൽ ആൽ‌ബ്രൈറ്റ് ഗ്രൂപ്പിലെയും ആൽ‌ബ്രൈറ്റ് ക്യാപിറ്റൽ മാനേജ്‌മെന്റിന്റെയും സ്ഥാപക അംഗമായി. പാരിസ്ഥിതിക പ്രശ്നങ്ങൾ കൈകാര്യം ചെയ്യുന്ന നിരവധി ഡയറക്ടർ ബോർഡുകളിലും കമ്മിറ്റികളിലും സേവനമനുഷ്ഠിച്ചു. ഒബാമ ഭരണത്തിൽ അവരുടെ പങ്ക് ചിലപ്പോൾ അനൗപചാരികമായി "എനർജി സർ" അല്ലെങ്കിൽ "ക്ലൈമറ്റ് സർ" എന്ന് വിളിക്കാറുണ്ട്. സമഗ്രമായ കാലാവസ്ഥയും ഊർജ്ജ നിയമനിർമ്മാണവും കോൺഗ്രസിൽ പാസാക്കുന്നതിനുള്ള അവരുടെ ശ്രമങ്ങൾ ഫലവത്തായില്ല. എന്നാൽ 2010 ൽ ബിപി ഡീപ് വാട്ടർ ഹൊറൈസൺ എണ്ണ ചോർച്ചയോട് ഫെഡറൽ ഗവൺമെന്റിന്റെ പ്രതികരണത്തിൽ അവർ ഒരു പ്രധാന പങ്ക് വഹിച്ചു. 2011 ൽ അവർ സ്ഥാനം ഉപേക്ഷിച്ചു. താമസിയാതെ ജോലി തന്നെ മതിയാക്കി. തുടർന്ന് ലയിപ്പിച്ച ആൽബ്രൈറ്റ് സ്റ്റോൺബ്രിഡ്ജ് ഗ്രൂപ്പിൽ വീണ്ടും ചേരുകയും നിരവധി പരിസ്ഥിതി സംഘടനകളുടെ ബോർഡുകളിൽ സജീവമായി തുടരുകയും ചെയ്തു. ഊർജ്ജ-കാർഷിക സംബന്ധിയായ ചില കമ്പനികളുടെ ബോർഡുകളിലും ചേർന്നു. ആഗോളതാപനത്തിന്റെ അപകടങ്ങൾക്ക് മറുപടിയായി ന്യൂക്ലിയർ എനർജിക്ക് വേണ്ടി അവർ വാദിച്ചു.
ആദ്യകാല ജീവിതവും വിദ്യാഭ്യാസവും
ഫ്ലോറിഡയിലെ മിയാമിയിൽ ജനിച്ച ബ്രൗണർ, ഇസബെല്ല ഹാർട്ടി-ഹ്യൂഗസിന്റെയും മൈക്കൽ ബ്രൗണറുടെയും മകളാണ്. ഇരുവരും മിയാമി ഡേഡ് കമ്മ്യൂണിറ്റി കോളേജിലെ യഥാക്രമം സോഷ്യൽ സയൻസ്, ഇംഗ്ലീഷ് പ്രൊഫസർമാരായിരുന്നു. അവർക്ക് രണ്ട് അനുജത്തിമാരുണ്ട്. ബ്രൗണർ വളർന്നത് സൗത്ത് മിയാമിയിലാണ്. അടുത്തുള്ള എവർഗ്ലേഡ്സിൽ അവരുടെ വീട്ടിൽ നിന്ന് സൈക്കിൾ സവാരി നടത്തിയിരുന്നു. ഇത് അവർക്ക് പ്രകൃതി ലോകവുമായി അടുത്ത ബന്ധം നൽകി. "അവിടെത്തന്നെയുള്ള പ്രകൃതിയിലെ അന്തരീക്ഷത്തിൽ വളർന്നതിലൂടെ ഞാൻ വളരെയധികം രൂപപ്പെട്ടു" എന്നവർ പറയുകയുണ്ടായി.
ബ്രൗണർ അവരുടെ ബി.എ. ബിരുദം 1977 ൽ ഫ്ലോറിഡ യൂണിവേഴ്സിറ്റിയിൽ നിന്ന് നേടി. തുടർന്ന് ഫ്ലോറിഡ കോളേജ് ഓഫ് ലോയിൽ നിന്ന് 1979 ൽ ജെ.ഡി ബിരുദം നേടി.
പുറംകണ്ണികൾ
വർഗ്ഗം:അമേരിക്കൻ പരിസ്ഥിതി പ്രവർത്തകർ വർഗ്ഗം:1955-ൽ ജനിച്ചവർ
സുഹാർത്തോ
സുഹാർത്തോ, 8 June 1921 – 27 January 2008) ഇന്തോനേഷ്യയുടെ രണ്ടാമത്തെ പ്രസിഡന്റ് ആയിരുന്നു. 1967ൽ സുകർണോയെ പുറത്താക്കിയശേഷം 1998 വരെ 31 വർഷക്കാലം സ്വയം രാജിവയ്ക്കുന്നതുവരെ ഇന്തോനേഷ്യ ഭരിച്ചു.
ഡച്ച് കോളനിയായിരുന്ന സമയത്ത്, ഇന്തോനേഷ്യയിലെ ഒരു ചെറിയ ഗ്രാമമായ കെമുസുക്കിൽ ജനിച്ചു. ഇത് യോഗ്യകർത്തയ്ക്കടുത്തുള്ള, ഗൊഡിയാൻ പ്രദേശത്താണ് സ്ഥിതിചെയ്യുന്നത്. സുഹാർത്തോയ്ക്ക് വളരെ ദരിദ്രമായ പശ്ചാത്തലമായിരുന്നു. ജാവാനീസ് മാതാപിതാക്കൾ അദ്ദേഹത്തിന്റെ ജനനം കഴിഞ്ഞ് അധികം താമസിക്കാതെ വേർപിരിഞ്ഞു. തുടർന്ന് അദ്ദേഹത്തെ ചിലർ എടുത്തുവളർത്തി. ഇന്തോനേഷ്യ ജപ്പാന്റെ കീഴിലായപ്പോൾ, അദ്ദേഹം ജപ്പാൻ രൂപീകരിച്ച ഇന്തോനേഷ്യൻ സെക്യൂരിറ്റി ഫോഴ്സിൽ അംഗമായി. ഇന്തോനേഷ്യയുടെ സ്വാതന്ത്ര്യസമരത്തിൽ അദ്ദേഹം പിന്നീട് ചേർന്നു. ഇന്തോനേഷ്യ സ്വതന്ത്രമായപ്പോൾ സുഹാർത്തോ, മേജർ ജനറൽ പദവിയിലെത്തി. 1965ലെ 30 സെപ്റ്റെംബർ മൂവ്മെന്റ് എന്നറിയപ്പേടുന്ന ഇന്തോനേഷ്യൻ കമ്യൂണിസ്റ്റ് പാർട്ടിയുടെ ഭരണം പിടിച്ചെടുക്കാനുള്ള സമരത്തെ സുഹാർത്തോയുടെ നേതൃത്വത്തിലുള്ള സേന കഠിനമായി നേരിട്ടു. ആർമ്മി സുഹാർത്തോയുടെ നേതൃത്വത്തിൽ അതിക്രൂരമായ ഒരു കമ്യൂണിസ്റ്റുവേട്ട നടത്തി. 1965-66 കാലത്താണിതു നടന്നത്. "ഇരുപതാം നൂറ്റാണ്ടിലെ ഏറ്റവും മോശമായ കൂട്ടാക്കൊല" എന്നാണ് സി ഐ എ ഈ കൂട്ടക്കുരുതിയെ വിശേഷിപ്പിച്ചത്. സുഹാർത്തോ, ഇന്തോനേഷ്യയുടെ സ്ഥാപിത പ്രസിഡന്റായിരുന്ന സുകർണോയിൽനിന്നും അധികാരം ബലമായി പിടിച്ചുപറ്റുകയും 1967ൽ സുഹാർത്തോ, ഇതോനേഷ്യയുടെ നിയുക്ത പ്രസിഡന്റായി അധികാരമേറ്റെടുക്കുകയും ചെയ്തു. അടുത്തവർഷംതന്നെ സുഹാർത്തോ സുകർണോയിൽനിന്നും ഭരണം പിടിച്ചുപറ്റി പ്രസിഡന്റ് ആയി അവരോധിതനാവുകയും ചെയ്തു. തുടർന്ന്, സുഹാർത്തോ, സുകർണോയുടെ സ്വാധീനം കുറയ്ക്കാൻ അദ്ദേഹത്തിന്റെ നയങ്ങൾ എല്ലാം മാറ്റിമറിക്കാൻ പ്രത്യേക പദ്ധതി തുടങ്ങുകയുംചെയ്തു. 1970കൾ മുതൽ 1980കൾവരെ സുഹാർത്തോ ശക്തനായിത്തന്നെ നിലനിന്നു. 1990കളിൽ അദ്ദേഹത്തിന്റെ ഭരണം അഴിമതിയിൽ കുടുങ്ങി, കൂടുതൽ ഏകാധിപത്യപരമായി. ഭൂരിപക്ഷം ജനങ്ങളിൽ അതൃപ്തിക്കുകാരണമായതിനാൽ, 1998 മേയ്മാസം അദ്ദേഹം രാജിവയ്ക്കേണ്ടിവന്നു. 2008ൽ സുഹാർത്തോ മരിക്കുമ്പോൾ അദ്ദേഹത്തിനു ഔദ്യോഗിക ബഹുമതിയോടെയുള്ള മരണാനന്തരച്ചടങ്ങുണ്ടായിരുന്നു.
അവലംബം
വർഗ്ഗം:ഇന്തോനേഷ്യയുടെ പ്രസിഡന്റുമാർ വർഗ്ഗം:1921-ൽ ജനിച്ചവർ
മജന്ത
ചുവപ്പും നീലയും ഇടകലർന്ന നിറമാണ് മജന്ത ഇത് നീലലോഹിത വർണ്ണം, ധൂമ്രവർണ്ണം എന്നീ പേരുകളിലും അറിയപ്പെടുന്നു. ചുവപ്പ്, നീല നിറങ്ങളെ തുല്യ അളവിൽ സംയോജിപ്പിച്ചാണ് കമ്പ്യൂട്ടർ സ്ക്രീനിൽ മജന്ത നിറം സൃഷ്ടിക്കുന്നത്. RGB കളർ മോഡൽ, സബ്സ്ട്രാക്ടീവ് കളർ മോഡൽ എന്നിവയിലും വർണ്ണ പമ്പരങ്ങളിലും ചുവപ്പ്, നീല നിറങ്ങൾക്കു മധ്യേയാണ് മജന്ത സ്ഥിതിചെയ്യുന്നത്. പച്ച നിറത്തിന്റെ പൂരകവർണ്ണമാണ് മജന്ത. ഇങ്ക്ജെറ്റ് പ്രിന്ററിലും കളർ പ്രിന്റിങ്ങിലും മഞ്ഞ, കറുപ്പ്, സയാൻ നിറങ്ങളോടോപ്പം മജന്ത നിറത്തിലുള്ള മഷി ഉപയോഗിക്കുന്നു. പ്രിന്റിങ് മേഖലയിൽ 'പ്രിന്റേഴ്സ് മജന്ത' എന്ന പേരിലാണ് ഈ നിറം അറിയപ്പെടുന്നത്.
1859-ൽ ഫ്രഞ്ച് രസതന്ത്രജ്ഞനായ ഫ്രാൻക്വസ്-ഇമ്മാനുവൽ വെർഗ്വിൻ ഒരു അനിലിൻ ചായം കണ്ടെത്തുകയും അതിനു 'fuchsine' എന്ന പേരു നൽകുകയും ചെയ്തു. 1859 ജൂൺ 4-ന് ഇറ്റാലിയൻ നഗരമായ മജന്തയിൽ നടന്ന യുദ്ധത്തിൽ ഫ്രാൻസും ഇറ്റലിയും ഓസ്ട്രിയയെ പരാജയപ്പെടുത്തിയതിന്റെ സ്മരണ നിലനിർത്തുന്നതിനായി, വെർഗ്വിൻ കണ്ടെത്തിയ ചായത്തിനു 'മജന്ത' എന്ന പേരു നൽകുകയായിരുന്നു. മജന്തയോടു സാദൃശ്യമുള്ള റോസിൻ (roseine) എന്ന നിറം 1860-ൽ ചേമ്പേഴ്സ് നിക്കോൾസൺ, ജോർജ്ജ് മൗൾ എന്നീ ബ്രീട്ടീഷ് ശാസ്ത്രജ്ഞർ കണ്ടെത്തി.
പ്രകാശപഠനത്തിൽ
ദൃശ്യപ്രകാശത്തിലെ ഘടകവർണ്ണങ്ങളിൽ മജന്ത നിറം ഇല്ലാത്തതിനാൽ ഇതിനെ ഒരു എക്സ്ട്രാ സ്പെക്ടറൽ നിറമായി കണക്കാക്കുന്നു. ചുവപ്പ് പ്രകാശവും വയലറ്റ്/നീല പ്രകാശവും കൂടിച്ചേരുമ്പോഴാണ് മജന്ത നിറം ദൃശ്യമാകുന്നത്. ടെലിവിഷനിലും കമ്പ്യൂട്ടർ സ്ക്രീനിലും വിവിധ നിറങ്ങൾ ലഭിക്കുന്നതിനായി ഉപയോഗിക്കുന്ന പ്രാഥമിക വർണ്ണങ്ങളാണ് ചുവപ്പ്, പച്ച, നീല തുടങ്ങിയവ. ഇവിടെ മജന്ത നിറം ലഭിക്കുന്നതിനായി ചുവപ്പ്, നീല നിറങ്ങളെ തുല്യ അളവിൽ സംയോജിപ്പിക്കുന്നു. അതിനാൽ പച്ചനിറത്തിന്റെ പൂരകവർണ്ണമാണ് മജന്ത. അതായത് പച്ചയും മജന്തയും കൂടിച്ചേർന്നാൽ ധവളപ്രകാശം ലഭിക്കുന്നു.
അച്ചടിരംഗത്ത് ഉപയോഗിക്കുന്ന പ്രാഥമിക ചായങ്ങളിലൊന്നാണ് മജന്ത. മഞ്ഞ, മജന്ത, സിയാൻ എന്നിവയാണ് പ്രിന്റിംഗ് രംഗത്തെ പ്രാഥമിക ചായങ്ങൾ എന്നറിയപ്പെടുന്നത്. ഇവ പ്രത്യേകരീതിയിൽ സംയോജിപ്പിച്ചുകൊണ്ട് മറ്റു നിറങ്ങൾ രൂപപ്പെടുത്താവുന്നതാണ്. ഒരു കടലാസിൽ മജന്ത, മഞ്ഞ, സയാൻ എന്നീ ചായങ്ങൾ ഒന്നിനുമുകളിൽ ഒന്നായി പ്രിന്റ് ചെയ്താൽ കറുപ്പ് നിറം ലഭിക്കുന്നു. ഇവിടെയും പച്ചനിറത്തിന്റെ പൂരകവർണ്ണമാണ് മജന്ത. അതായത് പച്ച, മജന്ത ചായങ്ങൾ കൂടിച്ചേർന്നാൽ ഇരുണ്ട നിറം അഥവാ കറുപ്പുനിറം ലഭിക്കുന്നു. അച്ചടിരംഗത്ത് ഉപയോഗിക്കുന്ന മജന്ത നിറത്തെ പ്രോസസ് മജന്റ എന്നും വിളിക്കാറുണ്ട്. ഇത് കമ്പ്യൂട്ടർ സ്ക്രീനിൽ കാണുന്ന മജന്റ നിറത്തെക്കാൾ ഇരുണ്ടതാണ്.
മുൻസെൽ വർണ്ണ വ്യവസ്ഥയിൽ മജന്തയെ 'റെഡ്-പർപ്പിൾ' (red–purple) എന്നാണ് വിളിക്കുന്നത്.
പ്രകാശത്തിലെ നിറങ്ങളുടെ സ്പെക്ട്രത്തെ ഒരു വർണ്ണ പമ്പരമാക്കുകയാണെങ്കിൽ ചുവപ്പിനും വയലറ്റിനും ഇടയിലാണ് മജന്തയുടെ സ്ഥാനം. പ്രകാശ വർണ്ണരാജിയുടെ രണ്ടറ്റങ്ങളിലുമായി സ്ഥിതിചെയ്യുന്ന നിറങ്ങളാണ് ചുവപ്പും വയലറ്റും. ഇവയുടെ തരംഗദൈർഘ്യവും വളരെയേറെ വ്യത്യാസപ്പെട്ടിരിക്കുന്നു. ചുവപ്പ്, വയലറ്റ് പ്രകാശങ്ങളെ ഒരെ അളവിൽ കൂട്ടിച്ചേർക്കുമ്പോൾ മജന്റ നിറം ലഭിക്കുന്നു. പ്രകാശവർണ്ണരാജിയിൽ ഈ നിറം സ്വതേ കാണപ്പെടുന്നില്ല.
ഫ്യൂഷിയയും മജന്തയും
ഒപ്റ്റിക്സിൽ ഫ്യൂഷിയ (fuchsia) എന്ന നിറവും മജന്റയും ഒന്നു തന്നെയാണ്. വെബ് നിറങ്ങളിലും ഇവ രണ്ടും ഒരേ നിറങ്ങളാണ്. ചുവപ്പ്, നീല നിറങ്ങളെ ഒരേ അളവിൽ കലർത്തിയാണ് ഇവ നിർമ്മിക്കുന്നത്. പക്ഷേ അച്ചടിരംഗത്ത് ചില വ്യത്യാസങ്ങളുണ്ട്. ഫ്യൂഷിയയുടെ ഫ്രഞ്ച് പതിപ്പിന് അമേരിക്കൻ പതിപ്പിനേക്കാൾ ചുവപ്പു കൂടുതലാണ്. ഫ്യൂഷിയ പുഷ്പ്പങ്ങൾക്കും ഇത്തരം വർണ്ണവ്യത്യാസങ്ങളുണ്ട്.
ഫ്യൂഷീനും മജന്റ ചായവും (1859)
ഫ്രഞ്ച് രസതന്ത്രജ്ഞനായ ഫ്രാങ്കോയിസ്-ഇമ്മാനുവെൽ വെർഗ്വിൻ 1859-ൽ ഒരു അനലിൻ ചായം ഉണ്ടാക്കുന്നതിനുള്ള ശ്രമങ്ങൾ ആരംഭിച്ചു. അനിലിനും കാർബൺ ടെട്രാ ക്ലോറൈഡും തമ്മിൽ കലർത്തിയപ്പോൾ ചുവപ്പും നീലയും ഇടകലർന്ന ഒരു ചായം രൂപപ്പെട്ടു. അദ്ദേഹം അതിനു 'ഫ്യൂഷിൻ' (fuchsine) എന്ന പേരുനൽകി. ഫ്യൂഷിയ പുഷ്പ്പങ്ങളുടെ നിറമായതിനാലാണ് അത്തരമൊരു പേര് തിരഞ്ഞെടുത്തത്. അതേവർഷം തന്നെ ചേമ്പേഴ്സ് നിക്കോൾസൺ, ജോർജ് മൗൾ എന്നീ ബ്രിട്ടീഷ് ശാസ്ത്രജ്ഞർ നീലലോഹിത വർണ്ണമുള്ള റോസിൻ എന്ന ചായം കണ്ടെത്തി. 1860-ൽ മജന്റ യുദ്ധത്തിന്റെ സ്മരണാർത്ഥം ഈ ചായത്തിനു 'മജന്റ' എന്ന പേരു നൽകി. ഭക്ഷണ പദാർത്ഥങ്ങളിൽ മജന്ത നിറം ലഭിക്കുന്നതിനായി ലിഥോൾ റൂബിൻ ബി.കെ. ഉപയോഗിക്കുന്നു.
പ്രോസസ് മജന്ത (പിഗ്മെന്റ് മജന്ത; പ്രിന്റേഴ്സ് മജന്ത) (1890-കൾ)
അച്ചടി രംഗത്ത് ഉപയോഗിക്കുന്ന മജന്തയെ പ്രോസസ് മജന്ത, പിഗ്മെന്റ് മജന്ത, പ്രിന്റേഴ്സ് മജന്ത എന്നൊക്കെ വിളിക്കുന്നു. അച്ചടിരംഗത്തെ മൂന്ന് അടിസ്ഥാന ചായങ്ങളിലൊന്നാണ് മജന്ത. (മഞ്ഞ, സയാൻ എന്നിവയാണ് മറ്റുള്ളവ)
വെബ് നിറങ്ങളും ഫ്യൂഷിയയും
വെബ് നിറങ്ങളിലെ മജന്ത വലതുവശത്തു നൽകിയിരിക്കുന്നു. പ്രകാശത്തിന്റ മൂന്ന് ദ്വിതീയ വർണ്ണങ്ങളിലൊന്നാണ് മജന്റ.
X11 കളർ നെയിംസിൽ ഈ നിറം മജന്ത എന്നും HTML ഭാഷയിൽ ഫ്യൂഷിയ എന്നും അറിയപ്പെടുന്നു. രണ്ടും ഒരേ നിറങ്ങൾ തന്നെയാണ്. വെബ് നിറമായ മജന്തയെ ചിലപ്പോഴൊക്കെ ഇലക്ട്രിക് മജന്ത എന്നും ഇലക്ട്രോണിക് മജന്ത എന്നും വിളിക്കാറുണ്ട്. മജന്ത എന്ന പേരിൽ അച്ചടിയിലും വെബ് പേജുകളിലും ഉപയോഗിക്കപ്പെടുന്ന നിറങ്ങ൮ക്കു ചില വ്യത്യാസങ്ങളുണ്ട്. വെബ് പേജുകളിൽ ഉപയോഗിക്കുന്ന മജന്തയ്ക്ക് അച്ചടിയിലുപയോഗിക്കുന്ന മജന്തയെക്കാൾ തെളിച്ചം കൂടുതലാണ്. കമ്പ്യൂട്ടർ സ്ക്രീനിലുള്ള നിറത്തെ അതേപടി കടലാസിലേക്കു പതിപ്പിക്കുവാൻ കഴിയാറില്ല. വർണ്ണ പെൻസിലുകളിലും ക്രയോൺസിലും ഉപയോഗിക്കുന്നത് അച്ചടിയിലുള്ള മജന്തയാണ്.
സസ്യശാസ്ത്രരംഗത്ത്
ഉഷ്ണ മേഖലയിലും ഉപോഷ്ണമേഖലയിലും കാണപ്പെടുന്ന ചില പുഷ്പ്പങ്ങൾക്കു മജന്ത നിറമാണ്. പച്ചനിറത്തിന്റെ പൂരകവർണ്ണമായതിനാൽ ഹരിതസസ്യങ്ങളുടെ ഇടയിൽ നിൽക്കുന്ന മജന്ത പുഷ്പ്പങ്ങൾ മറ്റു ജീവികളുടെ ശ്രദ്ധയിൽപ്പെടുയും പരാഗണത്തിനു വഴുയൊരുക്കുകയും ചെയ്യുന്നു.
പുറം കണ്ണികൾ
വർഗ്ഗം:നിറങ്ങൾ
വോംസ് കൂട്ടക്കൊല (1096)
സംഭവം
കൗണ്ട് എമിക്കോയുടെ സൈന്യം 1096 മെയ് 18-ന് വോംസ് പ്രദേശത്ത് എത്തിച്ചേർന്നു. ജൂതന്മാർ ഒരു ക്രിസ്ത്യാനിയെ ജീവനോടെ തിളപ്പിച്ചുവെന്നും ആ മൃതദേഹമുപയോഗിച്ച് പട്ടണത്തിലെ കിണറുകൾ വിഷമയമാക്കിയതായും കിംവദന്തികൾ പരന്നതോടെ ജനക്കൂട്ടം അക്രമാസക്തരാവുകയായിരുന്നു. കോട്ടക്കകത്ത് കുറേപ്പേർ അഭയം തേടി, തുടർന്ന് പുറത്ത് ബാക്കിയായവരാണ് ആദ്യം കൊലക്കിരയായത്.
എട്ടുദിവസങ്ങൾക്ക് ശേഷം പ്രദേശവാസികളുടെ സഹായത്തോടെ കോട്ടക്കകത്തേക്ക് ഇരച്ചുകയറിയ കൗണ്ട് എമിക്കോയുടെ സേന അഭയാർത്ഥികളുടെ കഴുത്തറുക്കുകയായിരുന്നു. ജൂതന്മാരുടെ മാസാദ്യ പ്രാർത്ഥന നടന്നുകൊണ്ടിരിക്കവെയായിരുന്നു ക്രൂരമായ ഈ ആക്രമണം നടന്നത്.
800 മുതൽ 1000 വരെ മനുഷ്യരാണ് ഇവിടെ മാത്രം കൊല്ലപ്പെട്ടത്. ആത്മഹത്യചെയ്തവരും നിർബന്ധിത മതപരിവർത്തനം ചെയ്യപ്പെട്ടവരുമൊഴികെയുള്ള കണക്കാണ് ഇത്. പിടികൂടപ്പെട്ട പലരും മതപരിവർത്തനത്തിന് തയ്യാറാകാതെ വന്നതോടെ അവരും വധിക്കപ്പെടുകയായിരുന്നു.
അവലംബം
വർഗ്ഗം:കൂട്ടക്കൊലകൾ വർഗ്ഗം:ജർമ്മനിയുടെ ചരിത്രം
സെന്റ്. തെരേസാസ് കോളേജ്
വരാപ്പുഴ അതിരൂപതയുടെ കീഴിലുള്ള കൊച്ചിയിലെ ഒരു ആർട്സ് ആന്റ് സയൻസ് കോളേജാണ് '''സെന്റ്. തെരേസാസ് കോളേജ്'''.
കൊച്ചി സംസ്ഥാനത്തെ ആദ്യത്തെ വനിത കോളേജായി 1925 ജൂൺ 15ന് ആരംഭിച്ചു. ഇതാണ് സർക്കാർ സഹായമുള്ള സംസ്ഥാനത്തെ ആദ്യത്തെ വനിത കോളേജ്. മഹാത്മാഗാന്ധി സർവ്വകലാശാലയുമായി അഫിലിയേറ്റ് ചെയ്തിരിക്കുന്നു. NAAC അംഗീകാരമുള്ള കോളേജായ സെന്റ്. തെരേസാസിന് രണ്ട് കാമ്പസ്സുകളുണ്ട്. സ്വയംഭരണാധികാരമുള്ള ഒരു കലാലയമാണ് ഇത്.
അവലംബം
വർഗ്ഗം:മഹാത്മാഗാന്ധി സർവ്വകലാശാലക്കു കീഴിലുള്ള കലാലയങ്ങൾ വർഗ്ഗം:എറണാകുളം ജില്ലയിലെ കലാലയങ്ങൾ വർഗ്ഗം:കൊച്ചി യൂണിവേഴ്സിറ്റികളും കോളേജുകളും
ജൈവ ഇന്ധനം
കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Biofuel_energy_production,_OWID.svg|പകരം=|ലഘുചിത്രം|220x220ബിന്ദു|ജൈവ ഇന്ധന ഊർജ്ജ ഉൽപാദനം - ലോകത്തിൽ കണ്ണി=https://ml.wikipedia.org/wiki/%E0%B4%AA%E0%B5%8D%E0%B4%B0%E0%B4%AE%E0%B4%BE%E0%B4%A3%E0%B4%82:Cribbs_Causeway_-_First_39401_(YN17OHP).JPG|പകരം=Biogas bus|ലഘുചിത്രം|ബയോഗ്യാസ് ഇന്ധനമാക്കിയ ബസ്. വളരെ മന്ദഗതിയിലുള്ള ഭൂമിശാസ്ത്ര പ്രക്രിയകൾ വഴി രൂപീകരിക്കുന്ന എണ്ണ പോലുള്ള ഫോസിൽ ഇന്ധനങ്ങളേക്കാൾ, സമകാലിക പ്രക്രിയകളിലൂടെ ജൈവവസ്തുക്കളിൽ നിന്നു ഉൽ‌പാദിപ്പിക്കുന്ന ഇന്ധനമാണ് ബയോഫ്യൂവൽ അഥവാ ജൈവ ഇന്ധനം. സാങ്കേതികമായി ജൈവവസ്തുക്കൾ നേരിട്ട് ഇന്ധനമായി ഉപയോഗിക്കാമെന്നതിനാൽ (ഉദാ. മരം, തടി), ചില ആളുകൾ ബയോമാസ്, ബയോ ഫ്യൂവൽ എന്നീ പദങ്ങൾ പരസ്പരം ഉപയോഗിക്കുന്നു. എന്നിരുന്നാലും, പലപ്പോഴും ബയോമാസ് എന്ന വാക്ക് ഇന്ധനം നിർമ്മിക്കാൻ ഉപയോഗിക്കുന്ന അസംസ്കൃത ജൈവ വസ്തുക്കളെയോ അല്ലെങ്കിൽ താപ / രാസപരമായി മാറ്റം വരുത്തിയ അന്തിമ ഖര  ഉൽ‌പ്പന്നത്തെയോ സൂചിപ്പിക്കുന്നു.
സാധാരണയായി ഗതാഗതത്തിന് ഉപയോഗിക്കുന്നു ദ്രാവക അല്ലെങ്കിൽ വാതക ഇന്ധനങ്ങളെ സൂചിപ്പിക്കാനായി ജൈവ ഇന്ധനം എന്ന പദം നീക്കിവച്ചിരിക്കുന്നു,. യുഎസ് എനർജി ഇൻഫർമേഷൻ അഡ്മിനിസ്ട്രേഷൻ (ഇ‌ഐ‌എ) ഈ നാമകരണ രീതി പിന്തുടരുന്നു. ഡ്രോപ്പ്-ഇൻ ജൈവ ഇന്ധനങ്ങൾ പെട്രോളിയം ഇന്ധനങ്ങൾക്ക് തുല്യമാണ്, നിലവിലുള്ള പെട്രോളിയം ഇൻഫ്രാസ്ട്രക്ചറുമായി പൂർണ്ണമായും പൊരുത്തപ്പെടുന്നതുമാണ്. അവ ഉപയോഗിക്കാൻ വാഹനത്തിന്റെ എഞ്ചിൻ പരിഷ്ക്കരണം ആവശ്യമില്ല.
സസ്യങ്ങളിൽ നിന്നോ ( ഊർജ്ജ വിളകളിൽ നിന്നോ) കാർഷിക, വാണിജ്യ, ഗാർഹിക, കൂടാതെ / അല്ലെങ്കിൽ വ്യാവസായിക മാലിന്യങ്ങളിൽ നിന്നോ (മാലിന്യങ്ങൾക്ക് ജൈവ ഉത്ഭവമുണ്ടെങ്കിൽ) ജൈവ ഇന്ധനങ്ങൾ ഉത്പാദിപ്പിക്കാൻ കഴിയും. സാധാരണയായി പുനരുൽപ്പാദിപ്പിക്കാവുന്ന ജൈവ ഇന്ധനങ്ങൾ സസ്യങ്ങളിലോ മൈക്രോഅൽഗയിലോ ഫോട്ടോസിന്തസിസ് പ്രക്രിയയിലൂടെ സംഭവിക്കുന്ന സമകാലിക കാർബൺ ഫിക്സേഷൻ ഉൾക്കൊള്ളുന്നു. ജൈവ ഇന്ധന ഉൽപാദനത്തിൽ ഉപയോഗിക്കുന്ന ജൈവവസ്തുക്കൾക്ക് വേഗത്തിൽ വളരാൻ കഴിയുമെങ്കിൽ, ഇന്ധനം സാധാരണയായി പുനരുപയോഗ ഊർജ്ജത്തിന്റെ ഒരു രൂപമായി കണക്കാക്കപ്പെടുന്നു. ജൈവ ഇന്ധനത്തിന്റെ ഹരിതഗൃഹ വാതക ലഘൂകരണ സാധ്യത ഗണ്യമായി വ്യത്യാസപ്പെട്ടിരിക്കുന്നു.
വിനോദ് കിനറിവാല
അഹമ്മദാബാദിലെ ഗുജറാത്ത് കോളേജിലെ വിദ്യാർത്ഥിയായിരുന്നു വിനോദ് കിനറിവാല (1924-1942 ആഗസ്റ്റ് 9). 1942 ആഗസ്റ്റ് 9 ന് മഹാത്മാഗാന്ധിയുടെ നേതൃത്വത്തിൽ നടന്ന ക്വിറ്റ് ഇന്ത്യ പ്രക്ഷോഭത്തിന്റെ ആദ്യ ദിവസം കോളേജിന് മുന്നിൽ പ്രതിഷേധിച്ച് ഇന്ത്യൻപതാക ഉയർത്താനുള്ള ശ്രമത്തിനിടയിൽ ഒരു ബ്രിട്ടീഷ് ഉദ്യോഗസ്ഥൻ വിനോദിനെ വെടിവെച്ചുകൊന്നു. ബ്രിട്ടീഷ് ഉദ്യോഗസ്ഥൻ കുറച്ചു പിന്നോട്ട് ഇറങ്ങി, പതാക താഴ്ത്തണമെന്ന് ആവശ്യപ്പെട്ടു. താൻ എന്തെങ്കിലും തരത്തിലുള്ള വിട്ടുവീഴ്ച ചെയ്യാൻ പോകുന്നില്ലെന്ന് വിനോദ് പ്രതികരിച്ചു. ഇത് കേട്ട ഓഫീസർ അവനെ വെടിവെച്ചു കൊന്നു. വീരമൃത്യു വരിക്കുബോൾ 18 വയസ്സായിരുന്നു വിനോദിന്.
പിന്നീട് 1947 ൽ വീർ വിനോദ് കിനറിവാല മെമ്മോറിയലും അദ്ദേഹത്തിന്റെ പ്രതിമയും ജയപ്രകാശ് നാരായൺ കോളേജ് കാമ്പസിൽ അനാവരണം ചെയ്തു.
അദ്ദേഹത്തെ വെടിവെച്ച് കൊന്ന റോഡിന് ഷാഹിദ് വീർ കിനറിവാല മാർഗ് എന്ന പേര് നൽകി.
എല്ലാ വർഷവും ഓഗസ്റ്റ് 9 ന് അഖിലേന്ത്യാ ഡെമോക്രാറ്റിക് സ്റ്റുഡന്റ്സ് സംഘടന അദ്ദേഹത്തിന്റെ സ്മാരകത്തിൽ ആദരാജ്ഞലികൾ അർപ്പിക്കുന്നു.
അവലംബം
വർഗ്ഗം:1924-ൽ ജനിച്ചവർ വർഗ്ഗം:1942-ൽ മരിച്ചവർ വർഗ്ഗം:ഗുജറാത്തികൾ
ആസ്ടെക് റെക്സ്
2008 ൽ ഇറങ്ങിയ ഒരു ഫാന്റസി ചലച്ചിത്രം ആണ്. ബ്രയാൻ ട്രെഞ്ചാർധ് ആണ് ഇതിന്റെ സംവിധാനം നിർവഹിച്ചിരികുന്നത്.
കഥ
മെക്സിക്കോയിൽ 1521-ൽ ആസ്ടെക്കുകൾ ഒരു ജോഡി റിറാനോസോറസ് റെക്സ് കളെ ആരാധിക്കുകയും അവയ്ക്ക് ബലി നല്ക്കി വരികയും ചെയ്യുന്നു.
പുറത്തേക്കുള്ള കണ്ണികൾ
വർഗ്ഗം:ദിനോസർ ചലച്ചിത്രങ്ങൾ
അഗസ്റ്റ ക്യൂറിയേൽ
അഗസ്റ്റാ കോർണേലിയ പൗളിന ക്യൂറിയേൽ (1873 – 1937) സുരിനാമിയൻ ഫോട്ടോഗ്രാഫറായിരുന്നു. ഇരുപതാം നൂറ്റാണ്ടിന്റെ തുടക്കത്തിൽ അഗസ്റ്റയും അവരുടെ സഹോദരിയും ചേർന്ന് ഒരു സുപ്രധാന റെക്കോർഡുണ്ടാക്കി.
ജീവിതം
അഗസ്റ്റാ പരമാരിബൊയിൽ 1873-ൽ ജനിച്ചു. പിതാവ് അവരെ ഉപേക്ഷിച്ചപ്പോൾ അമ്മയുടെ കുടുംബപ്പേര് പേരിനോടൊപ്പം ചേർത്തു. അവരുടെ സഹോദരി അന്നയുമൊത്ത് അവർ ലേഡീസ് ക്യൂറിയേൽ എന്നറിയപ്പെട്ടു. അഗസ്റ്റ ചിത്രമെടുക്കുമ്പോൾ അന്ന അസിസ്റ്റന്റ് ആയി പ്രവർത്തിച്ചു.1929-ൽ രാജ്ഞി വിൽഹെമിന അഗസ്റ്റായ്ക്ക് ഹോഫ്ളെവെരാൻസിയർ എന്ന സ്ഥാനപ്പേർ നല്കി.
കൂടുതൽ വായനയ്ക്ക്
വർഗ്ഗം:1873-ൽ ജനിച്ചവർ വർഗ്ഗം:1937-ൽ മരിച്ചവർ വർഗ്ഗം:വനിതാ ഫോട്ടോഗ്രാഫർമാർ വർഗ്ഗം:പരമാരിബൊയിൽ നിന്നുള്ളവർ
കൊമ്പനാട്
കേരളത്തിലെ എറണാകുളം ജില്ലയിലുള്ള ഒരു ഗ്രാമമാണ് കൊമ്പനാട്. വേങ്ങൂർ ഗ്രാമപഞ്ചായത്തിൽ ആണ് ഈ ഗ്രാമം ഉൾപ്പെടുന്നത്.
വിനോദസഞ്ചാരം
കൊമ്പനാട് നിന്നും അഞ്ചു കിലോമീറ്റർ അകലെയായി വെള്ളച്ചാട്ടമുള്ള ഒരു വിനോദ സഞ്ചാര കേന്ദ്രമുണ്ട്. പനംകുഴി പുഴയും മഹാഗണി തോട്ടവുമടങ്ങുന്ന മറ്റൊരു വിനോദസഞ്ചാര കേന്ദ്രം 4 കിലോമീറ്റർ അകലെ സ്ഥിതി ചെയ്യുന്നുണ്ട്. കൊമ്പനാട് നിന്നും 15 മിനുറ്റ് സഞ്ചരിച്ചാൽ കോടനാട് ആന പരിശീലനകേന്ദ്രം പിന്നൊരു ചെറിയ മൃഗശാലയും കാണാം.
സാമ്പത്തികം
ബാങ്ക്, ഹോസ്പിറ്റൽ, വിദ്യാഭ്യാസ സ്ഥാപനങ്ങൾ, സർക്കാർ സ്ഥാപനങ്ങൾ, ക്ഷേത്രങ്ങൾ, പള്ളികൾ തുടങ്ങിയവയെല്ലാം ഉൾപ്പെടുന്ന ഒരു ജങ്ഷൻ ആണ് കൊമ്പനാട്. ഇവിടുത്തെ ജനങ്ങൾ കൂടുതലായും കൃഷിക്കാരാണ്. അവർ പ്രധാനമായും കൃഷി ചെയ്യുന്നത് നെല്ല്, റബ്ബർ, തേങ്ങ, അടയ്ക്ക, പൈനാപ്പിൾ തുടങ്ങിയവയാണ്.
ഋതുരാജ് ഗെയ്ക്‌വാദ്
ആഭ്യന്തര ക്രിക്കറ്റിൽ മുംബൈയ്ക്ക് വേണ്ടിയും ഇന്ത്യൻ പ്രീമിയർ ലീഗിലെ ചെന്നൈ സൂപ്പർ കിങ്ങ്‌സിനു വേണ്ടിയും കളിക്കുന്ന ഇന്ത്യൻ  അന്താരാഷ്ട്ര ക്രിക്കറ്റ് കളിക്കാരനാണ് ഋതുരാജ് ഗെയ്ക്‌വാദ് (Ruturaj Dashrat Gaikwad മറാഠി ऋतुराज गायकवाड ജനനം:ജനുവരി 31   1997). 2021 ജൂലൈയിൽ ശ്രീലങ്കയ്ക്കെതിരേയാണ് ഋതുരാജ് ആദ്യ ആന്താരാഷ്ട്ര മൽസരത്തിൽ കളിച്ചത്. 2021 ഇന്ത്യൻ പ്രീമിയർ ലീഗിലെ ഏറ്റവും കൂടുതൽ റൺസ് നേടിയ (635 റൺസ്) ബാറ്റ്സ്മാനാണ് അദ്ദേഹം.
മഹാരാഷ്ട്രയിലെ പൂനെയിൽ ജനിച്ചു പിതാവ് ദശ്‌രഥ് ഗെയ്ക്‌വാദ് ഡി. ആർ. ഡി ഓ ജീവനക്കാരനും മാതാവ് സവിത ഗെയ്ക്‌വാദ് സ്കൂൾ അദ്ധ്യാപികയും ആയിരുന്നു.
അവലംബം
വർഗ്ഗം:ഇന്ത്യൻ ക്രിക്കറ്റ് കളിക്കാർ
ഹീമറ്റോളജി
രക്തത്തിന്റെ ഗുണവിശേഷങ്ങളെക്കുറിച്ചും രക്തവുമായി ബന്ധപ്പെട്ട രോഗങ്ങളെക്കുറിച്ചും പഠിക്കുന്ന പഠനശാഖയാണ് ഹീമറ്റോളജി അഥവാ രക്തപഠനശാസ്ത്രം.(Hematology) രക്തം എന്ന അർതഥമുള്ള, ഹീം(haima )എന്ന ഗ്രീക്ക് വാക്കിൽ നിന്നാണ് ഹീമറ്റോളജി ഉത്ഭവിച്ചത്.രക്തപഠനത്തിൽ പ്രാവീണ്യം നേടിയ ആളാണ് ഹീമറ്റോളജിസ്റ്റ്. കാൻസറും അതു പോലെ മറ്റുപല രോഗങ്ങളും തിരിച്ചറിയാനും ചികിത്സിക്കാനും ഒരു ഹീമറ്റോളജിസ്റ്റ് സഹായിക്കുന്നു.
കാപ്പിലറി രക്തം
വളരെ കുറഞ്ഞ അളവിൽ, ഒന്നോ രണ്ടൊ തുള്ളി രക്തം മതിയാകുന്ന വേളകളിൽ ,അതിസൂക്ഷ്മ രക്തക്കുഴലുകളിൽ (കാപ്പിലറികളിൽ) നിന്നാണ് രക്തം ശേഖരിക്കുക. ഇതിനായി ലാൻസെറ്റ് എന്ന പ്രത്യേകതരം സൂചിയാണ് ഉപയോഗിക്കുന്നത്. കൈവിരളിന്റെ അഗ്രമാണ് ഇങ്ങനെ രക്തം ശേഖരിക്കാൻ പറ്റിയ ശരീരഭാഗം. തീരെ ചെറിയ കുട്ടികളിൽ കാലിന്റെ തള്ളവിരളിൽ നിന്നോ,ഉപ്പൂറ്റിയിൽ നിന്നോ രക്തം എടുക്കാവുന്നതാണ്.
വീനസ് ബ്ലഡ്
കൂടുതൽ രക്തം ആവശ്യമായ പരിശോദനകൾക്ക് സിരകളിൽ നിന്നുള്ള രക്തമാണ് ഉപയോഗിക്കുന്നത്. കൈമടക്കിനോട് ചേർന്നുകാണുന്ന ക്യൂബിറ്റൽ ഫോസ എന്ന സിരയിൽ നിന്നാണ് സാധാരണയായി രക്തം ശേഖരിക്കുന്നത്.സിരാരക്തം ശേഖരിക്കാൻ സിറിഞ്ചും സൂചിയും അമിതരക്തശ്രാവം ഒഴിവാക്കാൻ ടൂർണിക്കേറ്റും ഉപയോഗിക്കുന്നു.ധമനിയെ അമർത്തി രക്തനഷ്ടം ഒഴിവാക്കുന്ന സംവിധാനമാണ് ടൂർണികെ അഥവാ രക്തതടസ്സശസ്ത്രം.
കിരൺ മജുംദാർ ഷാ
ഒരു ഇന്ത്യൻ വ്യവസായ സംഘാടകയാണ് കിരൺ മജുംദാർ ഷാ (ജനനം. 23 മാർച്ച്‌  1953). ബാംഗ്ലൂർ ആസ്ഥാനമായ ബയോകോൺ എന്ന ബയോടെക് നോളജി കമ്പനിയുടെ ചെയർമാനും മാനേജിംഗ് ഡയറക്ടറും ഐഐഎം ബാംഗ്ലൂരിന്റെ ഇപ്പോഴത്തെ ചെയർപേഴ്സനും ആണ് കിരൺ. ഫോർബ്സ് മാസികയുടെ ലോകത്തെ എറ്റവും ശക്തരായ 100 വനിതകളുടെ പട്ടികയിലും ഇകണോമിക് റ്റൈംസിന്റെ ബിസിനെസ്സ് പട്ടികയിൽ മികച്ച 50 സ്ത്രീകളുടെയും പട്ടികയിൽ ഇടം നേടിയിട്ടുണ്ട്.
ജീവിത രേഖ
ഷായുടെ അച്ഛനും അമ്മയും ബാംഗ്ലൂരിൽ സ്ഥിരതാമസമാക്കിയ ഗുജറാത്തികൾ ആയിരുന്നു. ബിഷപ്പ് കോട്ടൺ ഗേൾസ് ഹൈസ്കൂളിൽ നിന്നു (1968)സ്കൂൾ വിദ്യാഭ്യാസം പൂർത്തിയാക്കിയ കിരൺ, മൗന്റ് കാർമൽ കോളേജി (ബാംഗ്ലൂർ യുണിവേഴ്സിറ്റി)ൽ (1973) നിന്ന് ജന്തുശാസ്‌ത്രത്തിൽ ബിരുദവും  മെൽബൺ യുണിവേഴ്സിറ്റിയിൽ(1975) നിന്ന് ബിരുദാനന്തര ബിരുദവും നേടി.
അംഗീകാരങ്ങൾ
നിക്കെയ് ഏഷ്യാ പ്രൈസ് (2009) എക്സ്പ്രെസ്സ് ഫാർമസ്യൂട്ടിക്കൽ സമ്മിറ്റ് അവാർഡ് (2009) ഇകണോമിക് ടൈംസിന്റെ 'ബിസിനെസ്സ് വുമൺ ഓഫ് ദി ഇയർ' (2004) ലോക സാമ്പത്തിക ഫോറത്തിന്റെ 'ടെക്നോളജിക്കൽ പയനിയർ' അംഗീകാരം കർണാടക രാജ്യോത്സവ അംഗീകാരം(2004) അമേരിക്കൻ ഇന്ത്യാ ഫൗണ്ടേഷൻ നൽകിയ 'കോർപറേറ്റ് ലീഡർഷിപ് അവാർഡ്'
വർഗ്ഗം:ഇന്ത്യൻ വ്യവസായികൾ വർഗ്ഗം:അപൂർണ്ണ ജീവചരിത്രങ്ങൾ വർഗ്ഗം:ബെംഗളൂരുവിൽ നിന്നുള്ളവർ വർഗ്ഗം:1953-ൽ ജനിച്ചവർ
അലിസോൺ
ഇന്റർനാസിയോനാൽ എന്ന ബ്രസീലിയൻ ക്ലബ്ബിൽ ചേർന്നാണ് അലിസോൺ തന്റെ കരിയർ ആരംഭിച്ചത്. നൂറിലധികം മത്സരങ്ങളിൽ അവരെ പ്രതിനിധീകരിച്ച അദ്ദേഹം കളിച്ച നാല് സീസണുകളിലും ബ്രസീലിലെ ഏറ്റവും ഉയർന്ന ഫുട്ബാൾ ചാമ്പ്യൻഷിപ്പ് ആയ കാമ്പിയനേറ്റോ ഗൗച്ചോ ടീമിനൊപ്പം നേടുകയും ചെയ്തു. 2016 ൽ, 7.5 ദശലക്ഷം യൂറോ പ്രതിഫലം നേടി റോമയിലേക്ക് മാറി. 2018 ജൂലൈയിൽ, പ്രാരംഭ ഫീസായി 62.5 ദശലക്ഷം യൂറോ നേടി ലിവർപൂളുമായി അലിസോൺ കരാറിൽ ഒപ്പുവച്ചു. ഈ തുക 72 ദശലക്ഷം യൂറോ വരെ ആയി ഉയരാം. ഇത് അക്കാലത്തു ഒരു ഗോൾകീപ്പർക്ക് കിട്ടുന്ന ലോക റെക്കോർഡ് ഫീസ് ആയിരുന്നു. ക്ലബിലെ ആദ്യ സീസണിൽ ഏറ്റവും കൂടുതൽ മത്സരങ്ങളിൽ ഗോൾ വഴങ്ങാത്തതിനുള്ള പ്രീമിയർ ലീഗ് ഗോൾഡൻ ഗ്ലോവ് അലിസോണിന് ലഭിച്ചു. 2015 ൽ സീനിയർ അന്താരാഷ്ട്ര അരങ്ങേറ്റം കുറിക്കുന്നതിന് മുമ്പ് വിവിധ യുവതലങ്ങളിൽ ബ്രസീലിനെ പ്രതിനിധീകരിച്ച് അലിസോൺ, തുടർന്ന് 2016 ൽ കോപ അമേരിക്ക സെന്റിനാരിയോ, 2018 ഫിഫ ലോകകപ്പ്, 2019 കോപ അമേരിക്ക എന്നീ ടൂര്ണമെന്റുകളിൽ രാജ്യത്തെ പ്രതിനിധീകരിച്ചു. 2019 കോപ അമേരിക്ക ചാമ്പ്യൻഷിപ്പിൽ ബ്രസീൽ വിജയിക്കുകയും, അലിസോണിനെ മികച്ച ഗോൾകീപ്പർ ആയി തിരഞ്ഞെടുക്കുകയും ചെയ്തു്.
ബഹുമതികൾ
ഇന്റർനാസിയോനാൽ
ലിവർപൂൾ
ബ്രസീൽ U23
വ്യക്തിഗത നേട്ടങ്ങൾ
ബാഹ്യ ലിങ്കുകൾ
വർഗ്ഗം:ഫുട്ബോൾ ഗോൾകീപ്പർമാർ വർഗ്ഗം:ബ്രസീലിയൻ ഫുട്ബോൾ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1992-ൽ ജനിച്ചവർ
ശ്രീനിഷ് അരവിന്ദ്
ഒരു ഇന്ത്യൻ ടെലിവിഷൻ നടനാണ് ശ്രീനിഷ് അരവിന്ദ് (ജനനം: ജൂൺ 2, 1985), അദ്ദേഹം മലയാളം, തമിഴ്, തെലുങ്ക് ടെലിവിഷൻ സീരിയലുകളിൽ ജോലി ചെയ്യുന്നു. റിയാലിറ്റി ഷോ ബിഗ് ബോസിലെ അഞ്ച് ഫൈനലിസ്റ്റുകളിൽ ഒരാളായിരുന്നു അദ്ദേഹം (മലയാള സീസൺ 1)
ആദ്യകാല ജീവിതം
അച്ഛൻ ജോലി ചെയ്തിരുന്ന ചെന്നൈയിലാണ് ശ്രീനിഷ് ജനിച്ച് വളർന്നത്, എന്നാൽ അദ്ദേഹത്തിന്റെ കുടുംബം കേരളത്തിലെ പാലക്കാട് ജില്ലയിൽ നിന്നാണ്. അരവിന്ദ് നായർ, ലക്ഷ്മി കുമാരി എന്നിവരാണ് മാതാപിതാക്കൾ. രണ്ട് മൂത്ത സഹോദരിമാരുണ്ട്. ചെന്നൈയിലെ ജെ. ആർ. കെ. മെട്രിക്കുലേഷൻ ഹയർ സെക്കൻഡറി സ്കൂളിൽ ചേർന്നു. പിന്നീട് ഗുരുനാനാക്ക് കോളേജിൽ നിന്ന് കൊമേഴ്‌സ് ബിരുദം നേടി. ചെന്നൈയിലെ ബാലു മഹേന്ദ്ര ഇൻസ്റ്റിറ്റ്യൂട്ട് ഓഫ് ഫിലിം ടെക്നോളജിയിലും അദ്ദേഹം പഠിച്ചു. അരവിന്ഡിന് മറ്റ് നിരവധി ജോലികളും മോഡലിംഗും ഉണ്ടായിരുന്നു. ടെലിവിഷൻ രംഗത്തേക്ക് കടക്കുന്നതിന് മുമ്പ് തമിഴിൽ രണ്ട് ഹ്രസ്വചിത്രങ്ങളിൽ പ്രത്യക്ഷപ്പെട്ടു.
തൊഴിൽ
ഏഷ്യാനെറ്റിലെ 'പ്രണയം' എന്ന മെഗാ സീരിയലിൽ ശരൺ ജി. മേനോന്റെ വേഷത്തിൽ അഭിനയിച്ച ശേഷമാണ് ശ്രീനിഷ് പൊതുജനശ്രദ്ധ നേടിയത്. സുധീഷ് ശങ്കർ സംവിധാനം ചെയ്ത ഈ ചിത്രം മെറിലാൻഡ് മുരുകൻ നിർമ്മിച്ചു. മഞ്ജു കപൂർ എഴുതിയ  കസ്റ്റഡി  നോവലിനെ അടിസ്ഥാനമാക്കി സ്റ്റാർ ടിവി സംപ്രേഷണം ചെയ്ത ഹിന്ദി സീരിയലിന്റെ 'യേ ഹായ് മൊഹബബാറ്റിൻ' 'റീമേക്ക് ആയിരുന്നു ഇത്. 'പ്രണയം' എന്ന സീരിയലിൽ അദ്ദേഹത്തിന്റെ കഥാപാത്രം ഒരു മൾട്ടി നാഷണൽ കമ്പനിയുടെ സിഇഒ ആയിരുന്നു. ബീന ആന്റണി, കോട്ടയം റഷീദ് എന്നിവരാണ് ശരന്റെ മാതാപിതാക്കളായി അഭിനയിക്കുന്നത്. 2017 ൽ, തമിഴ് ടെലിവിഷൻ രംഗത്ത് അരങ്ങേറ്റം കുറിച്ചത് ദീർഘനാളായി തുടരുന്ന  വസം  സീരിയലിലൂടെയാണ്. ഏപ്രിൽ 28 ന് 'പ്രണയം' 524 എപ്പിസോഡുകൾ പൂർത്തിയാക്കി, അടുത്ത ആഴ്ച മുതൽ മറ്റൊരു മലയാള സീരിയലായ 'അമ്മുവിന്തെ അമ്മ'യിൽ പ്രധാന കഥാപാത്രത്തെ അവതരിപ്പിച്ചു. 2018 ൽ, റിയാലിറ്റി ടിവി ഷോയുടെ ആദ്യ സീസൺ ൽ അദ്ദേഹം മത്സരിച്ചു  [[ബിഗ് ബോസ് (മലയാളം ടിവി സീരീസ്) | ബിഗ് ബോസ്   ഏഷ്യാനെറ്റ് കൂടാതെ 100 ദിവസം പൂർത്തിയാക്കുന്ന ഷോയുടെ മൂന്നാം റണ്ണറപ്പായി.
വ്യക്തിജീവിതം
2018 ലെ ബിഗ് ബോസ് മലയാളം റിയാലിറ്റി ഷോയിൽ, ശ്രീനിഷ് സഹ മത്സരാർത്ഥി പേർളി മാണിയുമായി പ്രണയത്തിലായി. ഇരുവരും റിയാലിറ്റി ഷോയിൽ വെച്ചുതന്നെ കഴിക്കാൻ ഉള്ള ആഗ്രഹം പ്രകടിപ്പിച്ചു. 2019 ജനുവരി 17 ന് ഒരു സ്വകാര്യ ചടങ്ങിൽ ശ്രീനിഷ് പേർളിയുമായി വിവാഹനിശ്ചയം നടത്തി. അവർ രണ്ടുതവണ വിവാഹം കഴിച്ചു. ആദ്യത്തേത് 2019 മെയ് 5 ന് ആലുവ ലെ ഒരു പള്ളിയിൽ ക്രിസ്ത്യൻ ആചാരപ്രകാരവും അടുത്തത് ഹിന്ദു ആചാരപ്രകാരം 2019 മെയ് 8 ന് പാലക്കാട് വെച്ചും ആയിരുന്നു. ദമ്പതികൾ പേളിഷ് എന്നാണ് അറിയപ്പെടുന്നത്. {{Cite news |url=https://timesofindia.indiatimes.com/tv/news/malayalam/bigg-boss-malayalam-srinish-and-pearle-to-get-hitched/articleshow/65561063.cms |title=Bigg Boss Malayalam: Srinish Aravind and Pearle
ബാഹ്യ ലിങ്കുകൾ
വർഗ്ഗം:1985-ൽ ജനിച്ചവർ
ബാലു ശങ്കരൻ
പ്രൊഫസർ, ശാസ്ത്രജ്ഞൻ, പത്മശ്രീ, പത്മ വിഭൂഷൻ അവാർഡുകൾ നേടിയ ഒരു ഡോക്ടർ എന്ന നിലയിലൊക്കെ പ്രശസ്തനാണ് ബാലു ശങ്കരൻ. ഒരു കൃത്രിമ അവയവ നിർമാണ കോർപ്പറേഷനും ഒരു പുനരധിവാസ സ്ഥാപനവും സ്ഥാപിക്കാൻ അദ്ദേഹം സഹായിച്ചു.
ജീവചരിത്രം
1926 സെപ്റ്റംബർ 4 ന് തമിഴ്‌നാട്ടിലാണ് ശങ്കരൻ ജനിച്ചത്. 1948 ൽ ചെന്നൈയിലെ സ്റ്റാൻലി മെഡിക്കൽ കോളേജിൽ നിന്ന് മെഡിക്കൽ ബിരുദം നേടി. അമേരിക്കയിലേക്കും ഇംഗ്ലണ്ടിലേക്കും പോയ അദ്ദേഹം 1951–1955 കാലഘട്ടത്തിൽ കൊളംബിയ പ്രെസ്ബൈറ്റീരിയൻ മെഡിക്കൽ സെന്ററിൽ നിന്നും 1955 ൽ മാഞ്ചസ്റ്റർ റോയൽ ഇൻഫർമറിയിൽ നിന്നും പരിശീലനം നേടി